Un any en apunts: d’agost 2012\nAhir escoltava Esperanza Aguirre dient que Madrid rep de l'Estat 10.000 milions d'euros menys que Catalunya. Una forma de desacreditar el pacte fiscal i el sentiment independentista amb arguments simplistes. Germà Bel va aportar informació perquè se la estudiï la "lideresa", on es reflecteix que analitzant les dades les coses no van ben bé així.\nSentiment independentista creixent i alguns continuen fent volar coloms. Ahir Duran deia que anirà a la manifestació independentista però, per defensar el pacte fiscal, no la independència. Potser hauria d'organitzar una altra manifestació i no caure en tan gran incoherència, en tan gran ridícul.\nIndependència. En cas de declarar-se ara la Unió Europea ja no diu que sigui un problema intern d'Espanya si no que diu que se n'hauria de parlar en el context internacional. Canvis. Potser per la imatge de país de pandereta que dóna Espanya i el llast que suposa per a Catalunya i Euskadi?\nI enfront d'això un coronel que parla d'intervenció militar davant d'una declaració d'independència, a més de mostrar-se nostàlgic de temps passats. Hi ha coses que no canviïn. Tanta transició no ha servit de res en alguns casos.\nPublicat per Unknown a 10:39 Cap comentari:\nEtiquetes de comentaris: independència\nNostàlgics contra els #comunistes\nDurant el franquisme es perseguia les persones que no combregaven amb el règim, que havien tingut relació política amb la República, que tenien ideologia comunista, etc. La literatura  ens mostra com els franquistes van arribar a sostreure els fills de les famílies comunistes per educar-los a la seva manera, o els mataven davant de les seves mares -els pares normalment havien estat detinguts i/o afusellats-, i també ens explica com el règim feia experiments amb persones d'ideologia comunista per demostrar les anomalies mentals que tenien. Quan avui he llegit que un regidor del PP de Leganés, Jesús Gómez, proposa que es tregui la custòdia dels fills als pares d'ideologia comunista per ser el comunisme una secta criminal, inevitablement he recordat les lectures sobre els experiments de Vallejo-Nájera orientats a demostrar que els comunistes no eren persones normals. Segur que el senyor Gómez desitjaria abolir la democràcia i tornar a la dictadura i així poder depurar els no afins, perseguir comunistes i invertits.\n Els nens perduts del franquisme. Vinyes R., Armengou M., Belis R. - Proa, TV3 2002.\nPublicat per Unknown a 16:16 Cap comentari:\nEtiquetes de comentaris: franquisme, independència, política\ndimecres, 29 d’agost de 2012\nEl #rescat català ara sí que resta sobirania\nAhir la degana de la Facultat d'Economia de la UB, Elisenda Paluzie, parlava de la petició del rescat i contradeia el Govern, afirmant que hi haurà condicions i pèrdua de sobirania. Recordem que el portaveu del Govern va negar que s'acceptessin condicions. Avui el ministre d'Economia ha dit que Catalunya haurà de complir amb el 1,5% de sostre de dèficit a canvi de rebre els diners. També avui el portaveu del Govern ha admès que el rescat afecta la sobirania, no sense culpar el tripartit abans de la situació (que no puc negar que no tingui part de la culpa). Amb quina facilitat es canvia el discurs. De dir que no s'admetrien condicions a acceptar que una de les afectacions majors serà la pèrdua de sobirania. I això ho ha admès un que va de sobiranista.\nXavier Sala i Martín fa una repassada a l'origen de la situació d'endeutament de la Generalitat i als motius pels quals Catalunya no ha pogut evitar el rescat, entre els quals pertànyer a Espanya i no tenir control sobre els impostos recaptats al país. I és que, qui no sigui independentista, potser amb la butxaca acabarà fent-se'n, gràcies als governs espanyols.\nPublicat per Unknown a 23:52 Cap comentari:\nEtiquetes de comentaris: Catalunya, crisi, independència, rescat\n#Rescat de Catalunya i Mas no es manifestarà\nLa Generalitat demana el rescat al govern espanyol per més de 5000 milions d'euros. Com el govern espanyol respecte d'Europa, la Generalitat ens vol fer creure que no hi haurà condicions, quan ja sabem que demanar l'ajuda a Espanya implica una intervenció de l'Estat a Catalunya, un compliment estricte de les condicions establertes per Madrid. El govern del pacte fiscal, que ens ha fet creure que és sobiranista, ha hagut de claudicar per la via econòmica, inici de la claudicació per la via política.\nArtur Mas no anirà a la manifestació de l'11 de setembre. Però, vol que sigui un èxit per fer front a Madrid. Incoherència. Si no ens haguessin fet com sempre, que s'han posicionat en termes maximalistes, en aquest cas, sobiranistes, em quedaria bocabadat però, era d'esperar que després de tant soroll el president de la Generalitat no actués en conseqüència.\nPublicat per Unknown a 15:56 Cap comentari:\nDiada Nacional, queda clar? #11desetembre\nEl conseller Pelegrí és contrari al fet que el Govern participi a la manifestació reivindicativa de l'11 de setembre. Ell, com altres, diuen que el Govern no ha d'implicar-se en aquestes reivindicacions. El PP català diu que el Govern representa tothom i no només els independentistes per dir que els membres dels Govern que vagin no hi haurien d'anar. Demagògia.\nAquest raonament tan simple no és aplicable sempre. El Govern, els consellers, pensen que representen tots els catalans o pensen en el seu electorat a l'hora de posicionar-se? Quants cops escoltem declaracions de consellers, de diputats, de diputats del PP català, que demostren que no pensen més que en els seus interessos i no en el dels seus representats?\nSiguem clars. La Diada és un dia de reivindicació nacional de Catalunya com a nació, com a país. Es pot estar d'acord o no però, és així. Ja va sent hora que qui no es trobi a gust amb una jornada així no la celebri. Seran menys hipòcrites.\nPublicat per Unknown a 23:57 2 comentaris:\nEtiquetes de comentaris: 11S, Catalunya, independència, política\n#Flix etern, #Euskadi sobiranista i els pobres diputats\nSembla que allò prioritari pot esperar. Els fangs tòxics de Flix continuen sense treure's d'allí i no se sap quan es treuran, pels problemes econòmics de l'ACA i per les diferències entre les parts implicades. Aquest és l'exemple dels gestors que tenim a Catalunya i Espanya, que per emprendre les coses, quan hi ha dificultats i no són d'interès per a qui governa, s'eternitzen les solucions.\nAl País Basc el PNB i Bildu obtindrien el 61% dels vots segons El Mundo. PP i PSOE ja poden tremolar. Se'ls acabarà el seu miratge d'hegemonia a Euskadi?\nQue un diputat del PP que cobri més de 5000 euros al mes digui que li costa molt tirar endavant és sempre indignant. No pensen amb la gent que s'ho passa malament amb 400 euros al mes o no res, o amb la gent que té un sou justet?\nPublicat per Unknown a 18:21 Cap comentari:\nEtiquetes de comentaris: aigua, crisi, eleccions, País Basc, política, sou\nEl #Sobiranisme i l'Espanya de pandereta\nXavier Sala i Martín respon les paraules de la vicepresidenta del govern espanyol, Soraya Sáenz de Santamaría, qui deia que els moviments sobiranistes restaven credibilitat a Espanya de cara als inversors estrangers. Resulta que res d'allò que ha passat a Espanya des de que va esclatar la crisi no ha tingut cap culpa per malmetre la imatge d'Espanya, seran el sobiranisme allò que ho faci. És que és molt cínic dir-ho i quedar-se tan ample.\nPer postres, el president de la Comissió de Defensa al Congrés, amenaça si hi ha moviments sobiranistes a Catalunya o al País Basc. De la independència, per molt demòcrates que diguin que són, no en volen sentir a parlar, ni amb violència ni sense violència. Ja és ben trist.\nI la crisi continua donant-nos exemples de com afecten la ciutadania les retallades. Gent que no compra tots els medicaments perquè no pot, o gent que abandona el tractament pel cost dels medicaments, són situacions que els governs no haurien de permetre però, que ho permeten. Segueixo sent molt i molt crítica amb l'euro per recepta català. No es pot acusar tothom d'abusar amb els medicaments. Si una persona ha de prendre durant tota la vida determinats medicaments, si són prescrits pel metge, com ens poden dir que abusem? No és justa la mesura, per molt que ens ho diguin. S'ha de lluitar per eliminar-la.\nPublicat per Unknown a 15:24 Cap comentari:\nEtiquetes de comentaris: crisi, independència, salut\nL'almoïna del govern als aturats\nEl govern espanyol retalla i retalla. Ara les persones desocupades que no tinguin ja prestació per atur tindran l'ajuda de 450 euros, 50 euros més que fins ara però, amb condicions més estrictes que fins ara, i durant 6 mesos. Si la renda de totes les persones empadronades a casa, repartida entre cada una d'elles, suma 481 euros, no tindran dret a rebre l'ajuda. Es pot discutir si l'ajuda realment serveix per trobar feina, en una època de destrucció massiva de llocs de treball però, no ens poden vendre la mesura com una millora ni com una forma d'evitar abusos.\nPublicat per Unknown a 23:15 Cap comentari:\nEtiquetes de comentaris: atur, crisi, retallades\n#Pietat i legislació\nJa en vaig parlar però, avui torna a parlar-se del tema del pres d'ETA Uribetxerria, en estat terminal, i del fet que el govern espanyol li ha concedit el tercer grau perquè pugui sortir de la presó. El ministre de l'Interior, Jorge Fernández Díaz, ha dit que li dol deixar-lo sortir de la presó però, que ha de complir la llei. És propi d'un ministre dir això, és propi d'una persona que no amaga el seu cristianisme dir això? On és la humanitat, on és la pietat? Diria el mateix en el cas de qualsevol pres que ha de sortir de la presó per tenir una malaltia greu?\nL'ex-conseller d'Economia, Antoni Castells, dóna suport a Ernest Maragall per haver votat a favor de la hisenda pròpia catalana. És positiu que hi hagi discrepància dins del PSC, discrepància dins d'un partit que vol presentar-se com catalanista i al mateix temps fa allò que convé al PSOE. Ara bé, seria interessant, positiu, que la discrepància no es donés només quan un polític deixa la primera línia política, quan deixa el govern i ja no pateix per poder ser conseller o no.\nPublicat per Unknown a 23:50 Cap comentari:\nEtiquetes de comentaris: independència, política, terrorisme\nTemps de retallades però, no per a grans infraestructures. L'AVE a Galícia continua. Les tres grans constructures espanyoles, ACS, Accions i Ferrovial, han aconseguit l'adjudicació de la major part del darrer tram. Uns 2000 milions d'euros. És escandalós.\nL'estratègia de la por. La vicepresidenta del govern veu amb por que guanyi una opció independentista al País Basc -tant de bo-. Avisa de la inestabilitat política que comportaria. Així és la democràcia espanyola, el nacionalisme espanyol l'únic legítim i estabilitzador.\nPublicat per Unknown a 18:41 Cap comentari:\nEtiquetes de comentaris: AVE, crisi, eleccions, País Basc, política\nLes #eleccionseuskadi2012 que treuran PP i PSE del govern\nEl proper 21 d'octubre hi haurà eleccions al País Basc. El PP ja fa temps que les demanava. Martxelo Otamendi afirma que hi haurà un president abertzale segurament i analitza les raons per les quals s'han convocat les eleccions. Pèrdua de l'aliança amb el PP, futurs pressupostos amb retallades que algú haurà de posar sobre la taula,... Espero que la predicció d'un president abertzale sigui confirmada, o almenys que no hi hagi una majoria PP+PSE, mostrant el posicionament de la societat basca en relació a la legislatura que acaba i en relació a la pressió sobre les autonomies del govern de Rajoy.\nEl govern valencià prohibeix que els metges atenguin immigrants sense papers en horari laboral. Em pregunto si això és admissible en un servei públic de salut, o si es podria considerar omissió d'atenció al malalt. No se'ls permet fer objecció de consciència però, com vaig recordar en un altre apunt, els mateixos que governen el País Valencià i Espanya abans promovien l'objecció a l'assignatura d'Educació per a la ciutadania.\nMillet i Montull no poden pagar la fiança que els imposa el jutge en el cas de l'hotel del Palau, després d'embargar-se'ls els béns. És inevitable pensar que aquests individus probablement siguin declarats culpables, que probablement quedi demostrat que han guanyat moltíssims diners de forma il·legal, i que malgrat això encara són al carrer. La llei és la llei però, és inevitable pensar que un pringat qualsevol no es pot pagar una fiança molt més baixa que la d'ells i que va a parar a la presó de seguida.\nPublicat per Unknown a 23:17 Cap comentari:\nEtiquetes de comentaris: eleccions, Euskadi, País Basc, política\ndilluns, 20 d’agost de 2012\n#Independentisme de fireta i #cristians sense pietat\nLlegeixo que el Govern demanarà el rescat a Madrid el proper 28 d'agost. A més, s'estan cuinant els arguments perquè Artur Mas pugui justificar no anar a la manifestació de l'11 de setembre. CiU ens demostra un cop i un altre que les posicions maximalistes són pensades per rebaixar-les després. Un exemple més si es confirma la marxa enrere després de crear l'estat d'opinió d'una Generalitat al costat de la via sobiranista.\nCiU vol continuar governant amb el suport del PP, malgrat que és el partit del recurs contra l'Estatut, dels atacs a la llengua i de l'intent de recentralitzar Espanya.\nAl PP, entre altres sectors, hi ha qui no veu bé que un terrorista amb una malaltia terminal surti de la presó. Després alguns d'aquests van a les misses del Vaticà. El sentit de la pietat no el tenen, si no és com persones, com cristians. Gent dolenta.\nPublicat per Unknown a 20:46 Cap comentari:\nEtiquetes de comentaris: crisi, política, terrorisme\nRajoy destaca la vessant no materialista de les persones, els sentiments que fan que tota una comunitat pugui assolir fites col·laborant entre tots, sense pensar en allò material. Ho fa en la celebració del Rocío Chico, a Almonte. És cert que les persones hauríem de pensar menys en allò material però, és també cert que això ho diu una persona que cobra molt més que molts dels ciutadants, que ens està retallant per tot arreu, per allò de lo material, que pertany a una generació de governants que ha alimentat durant anys el model econòmic especulatiu del totxo, de lo material, i que ara ens ve a dir que hem de ser més espiritualistes. Quina poca vergonya.\nPublicat per Unknown a 10:55 Cap comentari:\n#Toros, paella i olé a l'#Ebre\nA les Terres de l'Ebre no en tenim prou amb els correbous. Sempre hi ha qui va més enllà i voldria tenir corrides de bous com a la veïna Vinaròs. A Alfara de Carles dues ramaderies fan demostracions de toreig a turistes amb l'excusa de la prova d'animals que no han estat torejats mai. I això prèvia degustació de paella i espectacle flamenc. Toros, paella i olé. Torna el turisme del franquisme?\nEn Ramon Vendrell escriu un article sobre la incoherència que tindrà el govern de CiU si no fa res davant d'aquest espectacle per a turistes que es pot assumir que és prohibit segons la llei que no permet espectacles amb bous que no siguin correbous. A Facebook hi ha qui opina que aquesta oferta turística aporta diners al territori i que per això no s'ha de prohibir. La generació de llocs de treball, l'arribada de diners, els arguments de sempre, la demagògia de sempre, que els partits han utilitzat per aconseguir suport a camps de golf, urbanitzacions, i altres projectes contestats.\nPer cert, se m'en refot que les corrides de bous alguns les vegin com espanyolisme o qualsevol altra cosa. Són bous aquí i a la Xina popular, com diria Carod. Els empresaris taurins volen fer negoci i hi ha unes regles, com per a qualsevol empresari.\nPublicat per Unknown a 19:35 Cap comentari:\nEtiquetes de comentaris: bous, Terres de l'Ebre\nAcaben les #FestesAmposta2012\nAcaben les Festes Majors. Les primeres de la crisi, perquè a Amposta, com en la majoria de poblacions, fins aquest 2012 sembla que no hi havia crisi. Es critica molt l'herència del tripartit i de Zapatero, no sense raó però, en l'àmbit municipal alguna cosa no s'ha fet bé tampoc per haver de retallar partides com les de Festes. O és que fins ara s'ha estirat més el braç que la màniga, just el mateix argument que els partits conservadors, inclosa CiU, han emprat per justificar les retallades.\nAvui acaben les Festes però, per a qui vagi als bous té garantits dos dies més complets de bous. I no són dos dies extra com fins ara, que eren dilluns i dimarts després dels dies oficials. Són dos dies extra, dissabte i diumenge però, amb encierro, com si fossin dies normals de Festes. Crec que és evident el greuge comparatiu. De fet, el greuge comparatiu es produeix des de fa anys. I no és de bades. Qui té memòria sap que el PSC quan va governar Amposta per no donar més dies de bous va veure boicotejat el cosso iris i, segons diuen -jo era massa menut- això li va fer perdre les eleccions. Per tant, cal tenir el lobby torero content. I no dic que no s'hagin de fer bous però, a l'hora de retallar tothom hauria d'entendre que cal fer sacrificis i que han de ser proporcionals. Com ja vaig comentar, amb les bandes de música tenim un exemple. No hi ha pressupost per proporcionar un marc com cal per al concert més important de l'any. Molt trist. Així, tenim unes Festes que sense els bous són prou deplorables però, el govern municipal no vol acceptar-ho i sempre ho presenta com un èxit. I a més l'alcalde aprofita per fer campanya contra l'oposició en els seus discursos oficials. Annus horribilis per a les Festes d'Amposta.\nPublicat per Unknown a 20:55 Cap comentari:\nEtiquetes de comentaris: Amposta, crisi, Festes Majors, retallades\ndijous, 16 d’agost de 2012\n#CafePerTothom, discursos-míting a #Amposta i una #ampostina cèlebre\nSi no heu vist el 30 minuts del "cafè per a tothom" el Financial Times us el recorda amb un article on critica el model autonòmic i la càrrega que suporten les autonomies que no justifica les imposicions del govern central. I és que moltes autonomies no volien saber res d'esdevenir comunitats autònomes i ara sembla que sempre ho hagin estat i no volen admetre les diferències que hi ha entre les nacions o nacionalitats històriques i territoris que artificialment han esdevingut autònoms.\nA Amposta els socialistes es queixen del comportament de l'alcalde d'Amposta en els successius actes festius on ha fet discursos carregant contra l'oposició. Mítings disfressats de discursos anunciant les Festes Majors: la presentació de les pubilles, el pregó del Poble Nou, el pregó d'Amposta. Jo només vaig escoltar el dia de les pubilles i donava ganes de marxar d'allí. El tema principal de la polèmica, els 15000 euros de lloguer dels locals de Rehabilitació i Logopèdia de l'Hospital Comarcal. Els palmeros de CiU ho veuran normal, tot i que si fossin a l'altre costat es queixarien d'unes intervencions tan poc oportunes de l'alcalde.\nAcabo amb una ampostina reconeguda internacionalment. Laura Ruiz, clarinetista que va començar a formar-se a La Lira Ampostina de la mà del seu pare, Octavi Ruiz, acumula èxits internacionalment. Ara, al Festival de Torroella de Montgrí. La setmana vinent imparteix un curs internacional de clarinet a La Lira. Explica com va començar amb la música, com va decidir dedicar-se al clarinet, les avantatges de treballar a Alemanya si et dediques a la música,... Per molt que parlem de cultura, a Espanya, a Catalunya, a Amposta, ens queda molt per poder donar un futur als músics que surten de les nostres escoles i conservatoris.\nPublicat per Unknown a 21:15 Cap comentari:\nEtiquetes de comentaris: Amposta, crisi, independència, La Lira Ampostina, música, política\nUn #ConcertFestes2012 estrany\nAhir va celebrar-se el tradicional concert de les dues bandes ampostines a la plaça de l'Ajuntament. Com sempre ple de gom a gom i la gent contenta pel magnífic concert. La rivalitat sana, que si uns ho han fet millor, que si els altres. Els músics vam posar punt final a l'esforç dels darrers mesos. Els de la Lira ara ja descansarem i els de la Filha tenen per davant els cercavila per la ciutat.\nEl concert d'enguany va tenir uns quants canvis respecte dels anys anteriors. Els músics no ens vam col·locar just davant de l'Ajuntament si no que ocupàvem gran part de la part empedrada de la plaça, enganxats a l'església. No estàvem elevats si no a peu pla. El públic ens envoltava i el teníem realment molt prop. Veient la imatge del tancat que hi havia per a la banda quan vam arribar em va recordar el tancat del Mercat a la Plaça on es fa el teatre a la nit.\nCom músic puc dir que no m'agrada tenir el públic tan prop, no per por ni vergonya si no perquè no ajuda a la concentració. Gent que es mou, que parla, sorolls,..., són factors que cal tenir en compte i que s'amplifiquen quan la distància és menor. Els propis músics en un lloc com el d'ahir ens sentíem menys els uns als altres. El públic de primera fila no podia escoltar la banda en la seva globalitat perquè tenia massa prop els músics. Si tenia la primera fila de públic a un metre crec que parlo amb coneixement de causa. La distribució de l'espai també va fer que l'entrada de les bandes fos una mica estranya, havent de fer un gir i col·locant-nos com podíem.\nDiuen els rumors que ampliar l'escenari per al concert costa 2000 euros i que per això no s'ha fet. Si és així, amb 49 edicions del concert, com és que l'Ajuntament no s'ha plantejat tenir un escenari de propietat? Sí que s'han preocupat de tenir gàbies i barreres per als bous des de fa anys, no? No es podien treure 2000 euros d'un altre lloc que havien de treure's del concert més important que es fa a Amposta en tot l'any? Així apreciem les societats musicals de la ciutat de les quals presumim quan convé? Crec que els músics, per sort, malgrat ser agrupacions no professionals, demostrem la nostra professionalitat adaptant-nos a qualsevol ubicació, malgrat que, com la d'ahir, no sigui la més adequada.\nA veure si l'any vinent, amb els 50 anys de concerts a la Plaça, s'ho plantegen millor.\nPublicat per Unknown a 11:11 Cap comentari:\nEtiquetes de comentaris: Amposta, Festes Majors, La Lira Ampostina, música\nEn aquest bloc podreu llegir una entrada per cada dia de l'any, si res no ho impedeix, amb aquelles coses que, des del meu punt de vista són destacables. No pretén ser cap bloc de referència sobre l'actualitat si no un bloc on es mostri l'actualitat des dels ulls d'algú en particular. Al final de l'any, si ha anat tot bé, tindreu la meva visió particular i retrospectiva dels 12 mesos.\ncrisi política independència retallades salut dret a decidir Amposta educació La Lira Ampostina música corrupció 27s2015 mitjans de comunicació PP eleccions espanyoles eleccions municipals Terres de l'Ebre 9N feina llengua atur Festes Majors PSC rescat democràcia transvasaments 20N eleccionsgenerals sobiranisme terrorisme municipals2011 pactes franquisme llibertat d'expressió Grècia Catalunya Centenari La Lira Ampostina eleccions 2012 energia nuclear Tortosa 15m 20d2015 futbol medi ambient justícia religió Duran bous sou aigua aniversari memòria històrica PSOE català reforma laboral Podemos pressupostos CiU ERC Via Catalana Constitució eleccions europees immigració privatitzacions PDE propietat intel·lectual tv3 Ebre IVA República bancs fracking sanitat trànsit vaga general 11s2014 25N Nadal eleccions història monarquia pensions turisme Europa guerra sanitat pública Aznar Castor Fortanete Japó Unió Europea Veneçuela accidents cultura electricitat refugiats terratrèmol vaga Família Líbia Marató TV3 Sant Jordi Santa Cecília cap d'any copagament eta manifestacions pau reis sous xenofòbia Bárcenas Esperanza Aguirre Jordi Pujol País Valencià Rajoy desnonaments federalisme jocs olímpics peatges tren xarxes socials Festa del Mercat Google Guerra Civil Palestina Papa Setmana Santa autopistes drets humans dèficit eleccions plebiscitàries feixisme impostos pacte fiscal sgae tabac 9n2014 AVE Apple Bankia CUP Delta de l'Ebre Israel Salvados Síria Wert alimentació censura esport fam l'Aldea legislació necrològiques pobresa preus transport públic vent 11M 11s2013 2011 Aragó Barcelona Ciutadans Escòcia Eurovegas Fira Amposta La Unió Filharmònica Mercat a la Plaça Pasqua Serrat UDC austeritat ceoe càncer espionatge infraestructures obres referèndums treballadors públics violència 14N 15j Andalusia Barcelona World Canal 9 Carmen Ebola Extremadura Gibraltar Iraq Madrid2020 Maestrat Mar i cel País Basc Turquia Ucraïna Xina Zapatero avortament concert econòmic església paradisos fiscals patrimoni programari lliure publicitat rebaixes solidaritat Àfrica 11S 12 d'octubre 15O 19j ANC Ascó Barça CDC Castanyada Crimea Cuba EUA Egipte Espanya Islàndia Itàlia L'Elisir d'Amore La Ràpita Madrid PH Ebre Quicos Sant Joan Soria Spanair València antisemitisme balances fiscals bandes de música bipartidisme boda cargol poma caça cinema ciència comunisme coneixement lliure contaminació cor càncer infantil debat de política general debats drets de les dones drets dels animals dèficit fiscal economia eleccions Andalusia eleccionsanticipades energia estiu euro flamencs icv idiomes igualtat incendis infància majoria silenciosa maternitat matrimoni pobresa infantil reciclatge telefonia mòbil televisió tradicions transparència vegueries vivenda 13TV 23-F Arias Cañete Artur Mas Belmonte Carles Puigdemont Carnaval Concert a la Plaça De Cospedal Deltebre Estatut Festa del Renaixement Galícia Júlia L'Auditori La Razón Lluís Companys MWC2016 Millet Nelson Mandela PHN Pere Navarro Portugal Rússia SICAV Segarra-Garrigues Sigüenza TIC TMB Tele 5 Terol Tomàs Simón UPyD V Xerta-Sénia adif administració pública amor autònoms avions boicot carburants concerts consum coral cortines de fum costes dependència dia de la mare dimissions emprenedors energia solar euro per recepta fanatisme fmi hisenda infants informàtica intimitat meteorologia minijobs mitjans de transport nazisme p3 patronal personal petroli platja primer de maig privacitat racisme retalades ràdio sobirania tecnologia telefonia tercera via ullals universitats vacunació violència de gènere 14A 15m12m 1714-2014 1812 19F 22M 25S 30mdelta 9n2015 ACN Ada Colau Alemanya Ana Botella BCN World Barcelona 2022 Barcelona 92 Benet XVI Bildu Bin Laden Brasil Brexit Buenafuenta Bèlgica CIS Calella Canàries Carrefour Centenari Companys Conferència Episcopal Corbacho Cospedal Cs Cáritas DENIP DeltaChamber Diada Diumenge de Rams Divendres Sant Donald Trump Duero EGM Eelta de l'Ebre El Port Els Ports Euskadi Expoclick FROB Falciani Fantasma de l'òpera Felip V Festa dels Súpers Festes de la Cinta Fibraltar Finlàndia Flix Food trucks Fraga Francesc França Fòrum 2004 Garzón Gerra Civil Girona Gossip Guardiola HTVC Horta de Sant Joan II Guerra Mundial INEFC Illes Balears Instagram Internet Iran JxS La Fila La Sénia Londres MWC2012 MWC2013 Mas Matas Microsoft Montsià Musipedia N-340 OCU Obama OnzeDeSetembre PAH PER PPCC Panamà Pares Parlament Països Catalans Pilar Playmobil Política corrupció Rasquera Regne Unit Relax Rita Barberà Roine Sabadell Sagrada Família Salou San Fermín Sant Josep Saragossa Somàlia Sortu Spotify Steve Jobs Sàhara SíSí TVE Tejero Tordesillas Tricentenari Troika Txernòbil Ulldecona Un any d'arrels musicals Wagner Xipre a adsl alto el foc ambaixades amistat anonimat arqueologia art atenció social atraccions autisme autodeterminació baròmetres biblioteques blocs electorals bolets canvi d'hora castellania cercadors clarinet classisme codi penal comerç construcció convivència cop d'estat copyleft corralito corrupció. costums creative commons criatures criis cànon digital dades personals demagògia desigualtat dia del pare dia mundial dels infants dijous jarder dret dsf educacio educació. eleccions autonòmiques eleccions2012 emergències emigració energia eòlica energies renovables escola concertada estat propi falles fallles farmàcies frau frau fiscal freginals futur gigafoto golf habitatge himnes hoax homofòbia horaris humor indigència indústria farmacèutica innova instruments intenció de vot joan pau ii lapao laïcitat llei Lassalle llibertat lobbies loteria maquis marihuana masclisme menjar mobles mona mosca negra mosquit tigre museus món àrab música de cambra nacionalisme espanyol nacionalitzacions naixements natura obscenitat onu oposicions organització territorial paradors de turisme participació ciutadana patents pena de mort permisos pesca polls pont penjat premsa protestes ciutadanes puritanisme recerca records reforma electoral renda renfe retalla riquesa riu Sénia rovellons sectarisme seguretat ciutadana senat sobresous símbols taxes teatre televisió. torres de defens tragèdies transhumància transport tsunami ttip vacances vianants xec nadó\n#Flix etern, #Euskadi sobiranista i els pobres dip...\nLes #eleccionseuskadi2012 que treuran PP i PSE del...\n#CafePerTothom, discursos-míting a #Amposta i una ...\n#FestesAmposta2012, més #retallades catalanes i la...\nBenvinguda de Pau a #LaLiraAmpostina\n#Rajoy acabat, #Marinaleda d'actualitat, i la mà d...\n#MNAC no, MoMA sí, #FestesAmposta2012 #LaLiraAmpos...\n#FestesAmposta2012, #objecció dels metges, #sous a...\n#Duran, el gra al cul de #CiU\nLa #mort, la #salut, la #immigració, l'#IVA, la #m...\nEspanya espacial, #retallades2013 astronòmiques, s...\n#Rescat amb condicions, #sectarisme, #CoopAldea i ...\nCrítica, #censura i #rescat\nEl #PP es treu la periodista Ana Pastor de sobre #...\nUn #rescat cada cop més proper?\nN'estic tip, com en Basté #crisi #rescat\n#notevayasaalemania #enagostoyporlaespalda i les a...


Barrionuevo i Vera agraeixen l'indult però lluitaran per la seva innocència\n15 maig 2021 17:07\nGarcía Damborenea, Planchuelo, Sancristóbal i Àlvarez sortiren també de presó\nBarrionuevo va sortir a passejar amb la seva dona.\nL'exministre de l'Interior José Barrionuevo i l'exsecretari d'Estat per a la Seguretat Rafael Vera, agraïren dijous al Govern, a la seva sortida de la presó de Guadalajara, la seva decisió de concedir l'indult parcial a deu dels condemnats pel Tribunal Suprem en el cas Marey. Davant més de dues-centes persones i després de 105 dies de captiveri, els dos exalts càrrecs d'Interior, que han vist reduïda la seva pena de deu anys a tres anys i quatre mesos, advertiren que continuaran lluitant per la seva innocència. Devora ells també abandonaren la presó els altres quatre condemnats en aquesta causa que encara romanien a la presó.\nA la sortida de presó els esperaven els seus familiars, l'exministre d'Interior José Luis Corcuera i el principal promotor del seu indult, el batle de Ciudad Rodrigo, Miguel Cid Cebrián. Barrionuevo, que llegí un comunicat en el seu nom i en el de Rafael Vera, com ja ho va fer en les hores que precediren el seu ingrés a presó, expressà el seu reconeixement als magistrados de la Sala Segona del Tribunal Suprem: «Cinc mesos després de condemnar-nos han tingut la generositat i el valor cívic, afrontant evidents dificultats, de prendre una decisió que havia de conduir a la nostra llibertat», assenyalà.\nA continuació vingué l'agraïment a l'Executiu, dels components del qual digué que, la majoria, «no han tingut cap participació en les maquinacions prèvies a la nostra injusta condemna».\nTambé amb el seu primer permís de cap de setmana sortiren de presó dijous els altres quatre condemnats per aquest cas que encara eren a la presó. L'exgovernador civil de Biscaia Julián Sancristobal i l'excap de la Brigada d'Informació de Bilbao Miguel Planchuelo, que abandonaren el penal d'Ocaña II, agraïren la mesura de gràcia concedida per l'Executiu. No obstant això, Planchuelo assenyalà que «n'esperava un poc més».


Ràpides al Bar Babel\nDissabte, 23 de Maig de 2009 23:58\nCarles Serra ha tornat a ser el més ràpid al Campionat de Partides Llampec del Bar Babel, una ocasió de fer els escacs una mica més visibles a Girona. Aprofitant el bon temps repetirem en les properes setmanes en d'altres punts de la ciutat.\nCarles Serra ha sumat 12 punts de 14, empatat amb Jordi Gusó. El resultat particular ha determinat que el premi "en espècies" (sopar i consumicions) fos per en Carles (1'5-0'5). Tercer amb 9 punts ha estat en Quim Mundet.\nPodem afirmar amb rotunditat que Jordi Alvarez, cinquè amb 7 punts, ha estat el millor jugador "local".\nAlvar Alonso a El Mundo Deportivo\nDissabte, 23 de Maig de 2009 12:02\nJa vàrem destacar dies enrera la manera com el MI Alvar Alonso s'havia imposat en la primera partida del Campionat Absolut de Catalunya. Ens agrada comprovar que Joan Segura, periodista i difussor dels escacs, destaqui a la seva columna de El Mundo Deportivo l'evident qualitat de la partida de l'Àlvar.\nCom diu el títol de la columna... Ajedrez Magistral !\nDijous, 21 de Maig de 2009 23:50\twebmaster\nPels amics de les curiositats, pels amics de la nostalgia... pel record. Aquí teniu la darrera partida de campionat del Sr. Antoni Mediñà. Va ser en la novena ronda del Campionat per Equips d'enguany. El Gerunda E va empatar el matx contra el campió de la categoria, el Santa Eugènia B.\nPàgina 540 de 547


hi veig doble: Aprofitant l'avinentesa...\nAquesta és la darrera adquisició que ha arribat a casa\nAvui 2 d'abril és el dia de la literatura infantil i juvenil, coincidint amb l'aniversari del naixement de'n Hans Christian Andersen. Ja sabeu que m'encanten els contes. De fet crec que redescobrir la literatura infantil ha estat un dels extres que m'ha aportat el ser mare. A casa cada dos per tres entren contes nous (comprats o de la biblioteca) i disfruto tant jo explicant-los com les meves filles escoltant-los, si no més.\nBé a que ve tot això? Doncs resulta que divendres aquest bloc fa 5 anys. Si tu, 5 anys!!! es diu ràpid eh! 5 anys explicant coses, algunes interessants, d'altres intrascendents, algunes divertides, d'altres tristes, d'altres preocupants... bé, així és la vida, no? si més no així soc jo, tan bon punt llegeixo sobre les millores en el control de la natalitat a Bangladesh gràcies a l'educació de les dones com miro un programa sobre reformes a la llar al canal Divinity. Eclèctica que le dicen.\nDoncs això, que per cel·lebrar aquest 5è aniversari he pensat fer un sorteig. He decidit regalar literatura infantil a aquells que contesteu aquest post. Encara que només sigui dient hola. Raro oi això de fer anys i regalar en comptes de que et regalin?\nQuins contes? doncs depèn de l'edat dels vostres fills faré una tria entre els que més m'agradin i us els faré arribar. I si no teniu fills, doncs també triaré els contes que més m'agradin, que hi ha literatura infantil que no té edat! Us en refieu del meu gust?\nPublicat per Mirashka a 14:42\nEster Ramon 2 d’abril de 2013 a les 15:58\nOoohhh!!! 5 anys!! FELICITATS!! Sí es diu ràpid, sí, però no es tant fàcil mantenir un bloc viu tot aquest temps :)\nSi me'n refio del teu gust? però si ets una lectora "empedernida" ;)\nmordor 2 d’abril de 2013 a les 16:12\nHola! Fa temps que et llegeixo encara que mai havia comentat. Tinc 2 fills, un de 2 anys i un de 1 setmana. Tot just ara comencem a explicar-li contes al gran però no tinc gaire repertori. Felicitats pels 5 anys del blog!\nonavis 2 d’abril de 2013 a les 17:08\nA mi aquest any, se'm va passar el meu aniversari del bloc....\nM'apunto!! I em fio molt de tu!!!\nEsther 2 d’abril de 2013 a les 19:45\nOstres, ara m'has fet pensar en els anys dels blogs... Jo vull entrar en el sorteig. A veure si em toca alguna cosa je je je!\nFelicitats pels 5 anys de blog i aquí tens "l'hola" que demanes per ser part del sorteig:\nSol Solet 2 d’abril de 2013 a les 21:31\nUUUUOOOOOOOO!!!!!!!!! HOLA, HOLA, HOLA!! jejeje\nFelicitats per aquests 5 anys!!!\n(I pel sorteig)\nAnònim 2 d’abril de 2013 a les 23:04\nPer molts anys! Aquí una altra seguidora irregular del blog que aprofita l'avinentesa per passar a saludar… Però és que la proposta és molt llaminera: a mi també m'encanten els contes, i amb els tres anys i mig que té la nena tot just tinc la sensació de començar-m'hi a ficar.\nionamartinez 2 d’abril de 2013 a les 23:42\nHola Mirashka, per molts anys!! Jo també vaig llegint el teu bloc, tot i que mai abans hi havia publicat. Tinc un nen que tot just la semana pasada va fer 1 anyet i li agrada moltissim seure a la meva falda mentre li explico contes i ell va mirant els dibuixos. M'agaradaria molt entrar al sorteig, perquè tot i que ens agraden molt els contes el nostre repertori també és una mica limitat.\nPD: Si em poguessis recomanar alguns contes per a la seva edat, t'ho agraïria molt!!\nMireia 3 d’abril de 2013 a les 0:19\nUoo! Felicitats! I tant que em refio del teu bon gust!\nKarina 3 d’abril de 2013 a les 9:26\nMirashka 4 d’abril de 2013 a les 10:51\nPer cert, no ho vaig dir, faré el sorteig diumenge a la nit!\nconxi 4 d’abril de 2013 a les 14:42\nFelicitats!!! M'apunto al sorteig! Jo mateixa pensava en fer un sorteig al juliol, quan també faré 5 anys de blog!! T'han passat volant aquests posts? A mi sí!!!Petonets!\nMónica 7 d’abril de 2013 a les 20:44\nFelicitats pels 5 anys!\nDivendres musicals: de celebració!\nA qui t'estimes més?\nMaggie la gata\nDivendres musicals: ja surt el sol!\nTé, per tu\nA Món LLibre\nUn nou fill virtual\nI parlant de llibres...


La Directa, Metromuster i Ràdio Bronka expliquen el seu projecte de mitjà de comunicació alternatiu - CENT PER CENT\nLa Directa, Metromuster i Ràdio Bronka expliquen el seu projecte de mitjà de comunicació alternatiu\nEls mitjans de comunicació alternatius i no adscrits al poder són de cabdal importància per donar veu a uns moviments socials que els grans mass media ignoren i enterren. Per això, Endavant OSAN va convidar a Manacor a La Directa, Metromuster i Ràdio Bronka per exposar els seus projectes al públic de can Lliro el passat divendres.\nEn primer lloc tenim La Directa, que és un mitjà que es va fundar el 2006 amb la intenció d’esdevenir un mitjà d’actualitat i de referència en pro de la transformació social. Començà fent un setmanari d’actualitat amb reportatges d’investigació i fomentant debats al si dels moviments. Més tard obrí el portal web i ja el 2014, després d’una reforma integral, fa un salt qualitatiu important amb reportatges d’investigació de molt impacte. L’àmbit informatiu de La Directa són els Països Catalans i amplia constantment la seva xarxa de col·laboradores i redactores arreu del país.\nMetromuster, en canvi, és un projecte audiovisual fundat a Barcelona amb la calor del 15M que comença a fer petits vídeos de difusió de les assemblees i les accions del moviment. Posteriorment amplia el seu ventall a altres moviments socials i enforteix les seves conviccions i les seves capacitats per ser un mitjà al servei de la transformació social. Un exemple clar de la seva feina és Ciutat Morta, sobre el cas 4F, que ha aconseguit nombrosos premis i gran ressò mediàtic. Estan constituïts com a cooperativa amb cinc treballadors i professionalitzen les seves produccions. Actualment estan treballant en un nou documental sobre l’èxode d’immigrants del sud del mediterrani a casa nostra.\nI finalment, Ràdio Bronka, és una ràdio lliure de tendència llibertària fundada als anys vuitanta al barri de Roquetes de Barcelona. La seva trajectòria al llarg de tants anys és una mostra de les ràdios rebels de tot el país a la recerca de dials lliures amb l’horitzontalitat com a forma de ser i de caràcter popular i que baixa al carrer per oferir els micros a qui els vulgui utilitzar.\nTots tres mitjans van participar a més de la primera trobada de mitjans lliures de Mallorca, anomenada SAIG, i organitzada per Contrainfo.cat, Objectiu Roig, Ràdio77, 1984, Els Oblidats i es Fullet Perdut de’n Rotget.\nprevious post: 46 espectacles per poder promoure i difondre el teatre illenc a la XX Fira de Teatre de Manacor\nnext post: “Ens hem posat a disposició del Govern per a l’acollida de refugiats”


Custòdia agrària a l'Empordà: 2012\nSignatura de l'acord de custòdia amb la Finca de la Clota\nAquesta setmana hem signat l'acord de custòdia entre IAEDEN, GOB Menorca i la finca de la Clota al terme municipal de Llers, en el marc del projecte "Cultivant sinergies" de desenvolupament rural, cofinançat pel Ministeri d'Agricultura, Alimentació i Medi Ambient i pel FEADER.\nLa Clota és una finca d'olivars situada enmig de la Garriga d'Empordà. La Clota produeix oli ecològic amb certificació del CCPAE. Aquest oli es comercialitza sota el nom d'Oli memoriae.\nSignatura de l'acord amb La Clota\nSi voleu més informació podeu consultar: http://www.olimemoriae.com/\nLa setmana passada es va celebrar a Madrid el Congrés Nacional de Medi Ambient. El dimecres, dia 28, a les 11h del matí començava la sessió Experiències de Custòdia del Territori a l’espai GreenJobs de l’EOI-CONAMA, on es va explicar el projecte de custòdia agrària Cultivant Sinergies.\nRecenment ens han fet arribar una molt bona notícia, el projecte ha estat triat entre els dotze millors projectes de l’edició d’enguany.\nMoltes gràcies a tots/es per a fer-ho possible!\nEtiquetes de comentaris: congrés, Cultivant sinèrgies\nEl proper dissabte dia 27 d’octubre es realitzarà la I Jornada de la Dona Pagesa a l’Alt Empordà a l’Ecomuseu Farinera de Castelló d’Empúries per commemorar el dia de la dona pagesa que és el 15 d’aquest mes.\nLa jornada s’engloba en el marc de la campanya “Un paisatge que alimenta” que du a terme el GOB Menorca amb col·laboració de IAEDEN, i cofinançat pel Ministeri d'Agricultura, Alimentació i Medi Ambient i pel FEADER. Aquest projecte que té com a objectiu la col·laboració i promoció de les finques compromeses amb el paisatge empordanès i que desenvolupen una activitat agrària ambientalment sostenible.\nL’acte consistirà en una ponència de la formatgera Mercè Lagrava de la formatgeria el Serrat Gros a Ossera (Alt Urgell) que elaboren formatges de llet de cabra que ells mateixos pasturen. Els seus formatges són de gran qualitat, han guanyat diversos premis com la medalla d’Or, l’any 2010 al concurs World Cheese Awards pel formatge “ Lo pebrat d’Ossera”.\nEtiquetes de comentaris: dona pagesa, jornada


CASSOLETES DE PESTO ROSSO – Jordibeumala.cat\nCASSOLETES DE PESTO ROSSO\nHome/Receptes/CASSOLETES DE PESTO ROSSO\nEn primer lloc, aclarir que el pesto rosso és una recepta siciliana i no és aquesta! Com és habitual, he hagut de fer alguna adaptació degut a …obligacions del rebost, diguem-ne.\nAixí doncs, vaig fer servir: 50 gr de pinyons, 3 grills d’all, 2 tomàquets, 100 gr de formatge en pols, 150 gr de formatge fres tipus Burgos, 100ml d’oli d’oilva, sal, 12 cassoletes de pasta de full.\nEn primer lloc, torrem els pinyons en una paella calenta sense oli, tallem els tomàquets i traiem les llavors, traiem l’ull dels alls. Ho triturem tot lleugerament i afegim el formatge fresc, el formatge en pols i tornem a triturar. Anem afegint oli a mica en mica mentre triturem de nou per a que vagi emulsionant. Amb l’ajuda del decomax de lekué (que és la bomba de pràctic) la Glòria va omplir les cassoletes de pasta de full i empolvorar amb alfàbrega en pols.\nELS FRUITS SABOROSOS 23 de novembre de 2012 at 16:07\t- Reply\nGemma 25 de novembre de 2012 at 9:11\t- Reply\nLA COCINERA DE BETULO 25 de novembre de 2012 at 10:41\t- Reply\nMarina A.F. 25 de novembre de 2012 at 11:13\t- Reply\nuns aperitius molt vistosos, i tant! Dels blocaires se n'aprèn tant… i així que conillets d'índies necessites? Digues quan i venim!!! Petons\nCuinetes 25 de novembre de 2012 at 16:24\t- Reply\nA part de ser un estat d'ànim l'edat, perdona que t'ho digui però estem a la flor de la vida!! Per tant ja ho pots ben dir en veu alta: JOVENALLA! 😉\nBones propostes per fer un àpat de pica pica amb tastets variats. M'ha agradat això del "jo poso"! Ho hauré de posar en pràctica en propers sopars amb amics i família! Petons Beumix!!! 🙂\nLídia 26 de novembre de 2012 at 9:41\t- Reply\nEls fogons de la Bordeta 26 de novembre de 2012 at 22:05\t- Reply\nCuinateràpia 28 de novembre de 2012 at 5:48\t- Reply\nTot és bo el que l olla cou 30 de novembre de 2012 at 12:06\t- Reply\nJa sabia jo que sortirien els Fruits saborosos a millorar-ho!!! quin luxe tenir-vos per aquí…expliqueu, expliqueu….\nAi la Jovenalla…no et dic com vam acabar perquè és un blog sense contingut protegit que si no!!! Son els àpats que més m'agraden…\nTu ho has dit Ana, algun àpat de festes pot sortir una cassoleta o una boleta sorpresa….\nSí, Nunix sí….a la flor de la vida! hahahaah el concepte "joposo" ja ronda per Molins de Rei com de tota la vida hahahaha\nMira Lídia, us podeu coordinar amb l'Ana….segur que entre les dues surten coses boníssimes!\nSandra maca, tu vas néixer a la flor de la vida i al pas que vas, t'hi estaràs per sempreeeeeee….catxonda!!!\nEps Cuinaterapeutes…quina il·lusió llegir-vos. Si, doncs va ser tot un descobriment…i la presentació res, amb un aplicador de silicona\nI tant Marina!!! de conillets d'índies sempre en falten…En àpats multitudinaris on no coneixes tothom, m'agrada deixar la meva aportació, vigilar-la d'aprop i veure la reacció de la gent…soc un malalt ;-P


FORMATGERIA CASA MATEU – Pere Rubi\nA 1 040 m d’altitud, concretament a Surp, a peus del Bony Negre del Pallars Sobirà, hi trobem la Formatgeria Casa Mateu. Ja farà 4 anys que visito el Pallars per les vacances i aquest cop em plantejava el segon intercanvi fotogràfic.\nAquest cas a estat la petita però reconeguda formatgeria de la Clara, una noia procedent de Granollers i que un dia va decidir deixar-ho tot per apostar per l’elaboració artesanal de formatges a una petita població de no més de 30 persones.\nTreballen amb tres tipus de formatges diferents: el Tou (rollo brie), el Serrat (curat) i el Tendre. A part de fer els iogurts més cremosos que he provat mai. Actualment treballen tots els seus productes amb llet d’ovella d’una de les dues úniques granges del país d’aquesta especialitat. Tot i que ja treballen per desenvolupar el projecte de tenir remat propi. Casa Mateu ha tingut diversos reconeixements en fires i dues destacades medalles d’or al World Cheese Awards per el Tou i el Serrat. El cert és que són deliciosos.\nPel que fa a l’experiència… bé, molt interessant veure com es tracta un producte tan natural de manera quasi hospitalaria. De fet, com veure-ho a continuació, treballen en una petita sala idèntica a un quiròfan pel que fa als colors, il·luminació, materials,…\nPels que teniu curiositat per com va això dels intercanvis ús diré que aquest cop la cosa ha estat «més fluixa». No sé si perquè tenia el xip de les vacances o perquè això dels intercanvis sona estrany, però el cas és que només arribar i començar se’m comenta: – Però… tu, tu no ets fotògraf oi?. Quin xoc! Que havia de dir? No he estudiat rigorosament fotografia ni em sento fotògraf professional. M’hi hauria de sentir? Quan algú és «fotògraf»? Bé, sigui com sigui, li vaig explicar una mica en què consistia la meva feina i vaig seguir amb la sessió. Possiblement també per aquesta impressió de fotograf amateur-aficionat al final el tracte no va acabar de ser del tot el que havíem parlat. Però mira, jo estava de vacances, ja havia fet les fotografies i m’importava més arribar a temps per fer la barbacoa que el fet que quan es parla d’un o diversos formatges són formatges, no porcions dels formatges.\n«Moraleja»: detalleu bé bé quin serà l’intercanvi per evitar sorpreses (encara que esteu de vacances).


Bonig: “Els Pressupostos de Puig i Oltra no són més socials, no invertixen i no els interessa res l'ocupació” - PPCV\nBonig: “Els Pressupostos de Puig i Oltra no són més socials, no invertixen i no els interessa res l'ocupació”\n31. octubre. 2015.- La presidenta del Partit Popular de la Comunitat Valenciana, Isabel Bonig, ha assegurat hui que els Pressupostos de la Generalitat de 2016, els primers de Ximo Puig com President, “no són més socials, no invertixen i no els interessa res la generació d'ocupació”.\nBonig s'ha pronunciat així durant una roda de premsa oferida en la seu del PPCV, en la que ha analitzat els comptes de la Generalitat per a l'any que ve. La presidenta del PPCV ha estat acompanyada per la coordinadora general, Eva Ortiz, i el responsable de l'àrea econòmica del Grup Parlamentari en Les Corts, Rubén Ibáñez.\nBonig ha afirmat que els pressupostos “són la Llei més important d'un Govern i on es fixen les prioritats, però este Consell demostra que continua estant en l'oposició”. En eixe sentit, Bonig ha assenyalat que Puig “fia el pressupost de la Generalitat a Mariano Rajoy, al Govern i a les polítiques del PP, perquè ha augmentat la recaptació per les correctes polítiques del Govern d'Espanya, que fa que l'economia cresca”.\nLa presidenta del PPCV ha recordat que en 2015 “rebem de l'Estat per transferència 8.072 milions d'euros. En 2016 Puig i Oltra rebran 9.120 milions d'euros. I són conseqüència de les polítiques del Govern de Rajoy que ha fet que l'economia millore. Així que ja és hora que deixen de plorar i comencen a governar”. Bonig ha assenyalat que es pot pujar el pressupost de les conselleries “perquè estalviaran 961 milions en recompensa de deute, ja que l'Estat permet finançar-se a totes les CCAA a tipus d'interés zero.”\nLa dirigent popular ha criticat que Puig “diga que el seu primer pressupost és provisional i el seu conseller d'Hisenda diga que estos comptes no s'ajusten a la realitat. Amb les seues paraules demostren la incapacitat del Govern i no és seriós”.\nBonig ha afirmat amb contundència que estos pressupostos “no són els més socials, encara que ho diga l'esquerra”. Així, ha recordat que en últim pressupost del PPCV el gasto social sobre el total del PGV era el 86,8%, mentres que amb PSPV, Compromís i Podem és del 86,2%. “Per això van amagar la dada. Els PGV més socials de l'esquerra són quasi una desena menys socials que els últims del PPCV a pesar de tindre 1.250 milions d'euros més”, ha explicat.\nA més, la presidenta popular ha assenyalat que els pressupostos “han de fomentar la creació d'ocupació, la competitivitat i la inversió pública i privada per a generar ocupació i riquesa”. “No obstant això, el gasto puja en 961 milions i d'ells destinen 904 milions d'euros a gasto corrent, mentres que a inversió només destinen 57 milions d'euros. Així és impossible crear ocupació i realitzar inversions productives”, ha indicat.\nBonig ha qualificat de molt greu que siga “la primera vegada en la història de la Comunitat que no apareix en els PGV la dada de creació d'ocupació”. “Sempre hi ha hagut un annex sobre la creació d'ocupació, que és la principal preocupació dels valencians i dels espanyols, però l'esquerra no creu en l'ocupació. En 2015 amb el PPCV hi havia 65.000 llocs de treball, era l'objectiu i es va complir. El Govern tripartit per primera vegada en la història no inclou la dada perquè l'ocupació no li interessa res”.\nEn eixe sentit, Bonig ha recordat que el PPCV tenia en 2015 una partida per a foment d'ocupació d'emprenedors i desempleats, a qui es destinava 11,1 milions d'euros. “Ara El Govern tripartit inclou una línia en què afigen, a més d'autònoms i desempleats, a empreses innovadores i a I+D'i. A esta línia en total només es destina 3,9 milions d'euros, la qual cosa suposa una reducció del 65%. És este el suport de Puig i Oltra als desempleats?”, s'ha preguntat Bonig. La presidenta del PPCV també ha mencionat el cas de l'IVACE, que passa de 106 milions a 83 milions. “Això és el que els interessa la competitivitat de les empreses”.\nBonig ha criticat que “no es pot mantindre el públic arruïnant allò que s'ha privat, i això és el que fan estos PGV”. “Es contemplen els mateixos beneficis fiscals que incloïa el PPCV i no s'augmenten impostos a rics, tal com deia. Han deixat passar eixa primera oportunitat històrica”, ha indicat, alhora que s'ha mostrat convençuda de que una vegada passen les eleccions generals del 20 de desembre “hi haurà una pujada generalitzada d'impostos, també a la classe mitjana per a mantindre el gasto corrent”.\nEl cas de Transparència\nLa presidenta del PPCV també ha donat detalls del que ocorre en algunes conselleries, i ha destacat el cas de Transparència i de Presidència de la Generalitat. En el cas de la consellera d'Alcaraz ha afirmat que es va crear “només per a mantindre l'equilibri de poder entre PSPV i Compromís” i ha criticat que per a gestionar 600.000 euros es creu un aparell administratiu que costa a tots els valencians 4 milions d'euros. “És ridícul i esperpèntic”, ha manifestat.\nRespecte al capítol de Presidència Bonig ha assenyalat que augmenta el 18% perquè s'ha creat una línia per a millorar la imatge de la Comunitat i passa de 50.000 euros a 1.650.000 euros. “Podria estar bé si no s'incloguera que és per a creació de convenis singulars, i em pregunte sense són per a una política caciquil i clientelar”.\nQuant a Sanitat, Bonig ha lamentat que la partida per a malalts crònics es quede en 1,5 milions, “mentres que Puig dedica a la seua imatge 1,6 milions”. “El mateix ocorre en altres àrees. Per exemple el gasto corrent de Presidència augmenta un 75% i el capítol 2 d'Educació, que és on es paguen els col·legis i instituts es reduïx l'11 milions d'euros”.\nPer a Bonig, “Puig es blinda, s'aïlla i no es fia de ningú, i especialment de la seua vicepresidenta. Després de tres mesos de Govern i el seu primer pressupost es demostra que el tripartit està trencat, no hi ha relació de confiança”. La presidenta del PPCV ha explicat que ahir va entrar en Les Corts un escrit en el que es diu que no serà la vicepresidenta la que defenga els comptes de Presidència, sinó que ho farà el conseller d'Hisenda, “fidel escuder de Puig”.\nFinalment, Bonig ha indicat que puja el capítol de personal “perquè puja el sou de funcionaris un 1%, tal com marca la normativa bàsica. Però també puja el pressupost dels alts càrrecs, quan el PPCV no ho va tocar en huit anys”. “Han passat de dir que l'administració tenia massa càrrecs a tindre inclús més i augmentar el pressupost quan no és obligatori. Les pensions pugen un 0,25% i els alts càrrecs un 1% (prop de 100.000 euros)”.


PUV Isabel Oliver. Quaranta anys d'art compromès (1970-2009)\nPascual Patuel Chust, comissari\nAquest catàleg és el número 21 de la sèrie denominada ‘Trobades amb la Col·lecció Martínez Guerricabeitia’, sèrie que documenta les exposicions monogràfiques d’artistes representats en l’esmentada col·lecció. El catàleg ofereix una retrospectiva de la pintora Isabel Oliver (València, 1946), el treball de la qual s’emmarca dins del que van realitzar els artistes pop a l’Espanya de finals dels anys seixanta i al llarg de la dècada dels setanta. Mentre que l’obra dels pintors va tenir un ampli acolliment, la produïda per dones està sent recuperada en l’actualitat. Aquest és el cas d’Isabel Oliver, que planteja una sèrie d’interrogants sobre el rol de la dona en la llar, en l’oci, en la història de l’art i en el desenvolupament de l’ofici de la pintura. La seua obra és una reivindicació efectuada mitjançant una crítica irònica.


Aprenent a La Canal: Resum del conte "Pardalets"\nHola. Sóc Fco.Javier G. de 1r A. T'envie l'activitat 48 de la pàgina 157.\nUna turista descansa en una terrassa i observa el comportament tan egoista que tenen els pardalets fills, mentre el pardal mare s'afanya a aconseguir-los menjar . També hi ha un colom que posa dificultats als esforços de la mare, davant la indiferència dels fills que no col·laboren i només juguen i se n'aprofiten.\nEl colom se'n va i els pardalets també es mengen el que els ofereixen altres clients. En acabar, alcen el vol i se'n van. La dona, que ho ha observat tot atentament, es troba cansada i de camí cap a l'hotel troba altres pardalets, que semblen simpàtics , però bandarres. Ella sent que la seua vida és semblant a la de la mare dels pardalets: tots s'han aprofitat d'ella.\nPublicat per josri a 22:19\nEtiquetes de comentaris: Activitats, conte, resum


L'expresident espanyol acompanyarà la presidenta andalusa en la presentació de la seva candidatura\nDANI SÁNCHEZ UGART Madrid 14/03/2017 20:13\n651x366 Zapatero es bolca amb Díaz i defensa que compagini la Junta i el lideratge del PSOE Zapatero es bolca amb Díaz i defensa que compagini la Junta i el lideratge del PSOE\nEl dia que es compleixen 13 anys de la victòria electoral que el va portar a La Moncloa, José Luis Rodríguez Zapatero ha tornat aquest dimarts a escena. L'expresident del govern espanyol ha protagonitzat un acte organitzat per al gestora socialista per rearmar ideològicament el partit de cara al congrés del juny, i ha reiterat el seu suport a Susana Díaz per liderar els socialistes espanyols.\nEn un acte al Círculo de Bellas Artes de Madrid -el mateix escenari que va triar Pedro Sánchez per presentar la seva candidatura a les primàries que se celebraran al maig, que Zapatero ha omplert, però sense les cues que va generar la presència de l'últim secretari general-, l'expresident espanyol ha tret pit del seu llegat, i ha situat Díaz com la candidata més ben preparada per assumir el lideratge socialista.\n"És una magnífica candidata. Té totes les condicions per liderar el partit", ha asseverat Zapatero, que ha confirmat que acompanyarà la també presidenta andalusa en l'acte de presentació oficial de la seva candidatura, el 26 de març.\nEl suport de Zapatero a Díaz és tancat. Ni tan sols considera l'expresident espanyol que sigui un problema, com diuen a l'entorn del tercer candidat en la lluita, Patxi López, que Díaz compagini la presidència andalusa amb la secretaria general socialista. "Cadascú té la capacitat que té de treballar", ha afirmat l'expresident espanyol, que s'ha posat d'exemple a si mateix: secretari general i president del govern espanyol durant dues legislatures.\nEl suport de Zapatero confirma Díaz com la candidata preferida per l'establishment socialista. També li serveix de revenja cap a Pedro Sánchez, que va apartar la reivindicació del seu llegat. L'objectiu del PSOE, segons l'expresident espanyol ha de ser guanyar les eleccions al PP. I per fer-ho, ha confiat que un candidat nou pot girar les enquestes com, ha dit, ha passat a Alemanya, on Martin Shulz ha passat d'estar a 10 punts de Merkel a tenir possibilitats de guanyar.\nL'acte d'aquest dimarts era un diàleg amb l'economista Jeffrey Sachs, en el marc de la ponència en què el partit posarà les bases ideològiques de la nova etapa que s'obrirà després del congrés del juny. Zapatero ha posat l'accent en la necessitat d'abraçar l'europeïsme sense embuts, davant dels embats nacionalistes: "Vull veure banderes europees a tots els mítings del PSOE".\nSánchez demana una reunió amb la gestora\nL'irrupció de Zapatero en la campanya arriba enmig dels dubtes sembrats per la candidatura de Sánchez sobre el procés d'elecció de primàries. L'exsecretari general i candidat ha demanat de fet una reunió amb la gestora per aclarir l'accés igualitari al cens de totes les candidatures, després que alguns militants afins a la seva candidatura hagin denunciat problemes per registrat-se per votar a les primàries


Inno-Tradició - Embutidos Monter\nMig segle agafats de la mà\nVivim el nostre treball amb passió, com tu, amb el compromís de fer les coses bé cada dia i tots els dies.\nSom un grup carni de caràcter familiar, amb 50 anys de trajectòria, que conserva els valors heretats. Vam néixer en una comarca d’arrels ramaderes, amb un profund coneixement del camp i la cria animal; i aquí vam créixer. Experts en carn, ens estructurem en companyies especialistes en cada tipus de producte: Costa Brava Foods, Embotits Monter, Frescos Delisano, Coopecarn i Far Pernils i Embotits.\nEl nostre compromís és oferir-vos les solucions pràctiques i saludables que necessiteu avui, amb el sabor i la confiança dels productes de sempre. I elaborats amb passió. Això és el que denominem INNO-TRADICIÓ; i és, també, la base del nostre lideratge.\nPer a nosaltres liderar és garantir-vos seguretat alimentària i qualitat. I oferir-vos la nostra experiència en el mercat nacional i en més de 50 països.\nLiderar és desenvolupar R+D+I a la nostra planta pilot i en centres de recerca. Avançar en la tecnologia de la carn i dissenyar les noves solucions alimentàries que us oferim.\nLes más de 3.500 persones que treballen en Grup Cañigueral són el nostre capital més valuós, el nostre motor de creixement.\nTreballem amb els especialistes en cada tipus de producte per portar al teu plat les solucions alimentàries, noves i de sempre.\nPer a nosaltres, liderar és posar al teu servei la gestió integral de la cadena alimentària conjuntament amb els nostres proveïdors de tota la vida. I fer possible el control complet del procés: de la granja a la taula.\nLiderar és exercir com un Grup socialment responsable, des del compromís amb la sostenibilitat, el benestar animal i els nostres entorns socials, especialment els més desafavorits.\nGenerar nous llocs de treball i ajudar a la inserció de persones en el risc d’exclusió, anant fins i tot més enllà del que estableix la llei. És implicar-se en la formació dels joves per brindar suport al progrés professional.\nI liderar és contribuir al desenvolupament de la nostra col·lectivitat, amb una activa política d’inversions que garanteix la redistribució i un creixement responsable i compartit que ens permeti consolidar un futur en comú.


Dijous 28 de novembre, “Tenim raons per obrir”. | Es Liceu\nEl proper dijous 28 de novembre no podeu faltar a l’esdeveniment que ha organitzat l’AMIPA dins la campanya anomenada “Tenim raons per obrir” en coordinació amb la FAPA.\nTendrem oportunitat d’escoltar la ponència de Dolors Forteza del Dpt de Pedagogia Aplicada i Psicologia de l’Educació de la UIB:Educació amb Q de qualitat: una inversió de futur.\nDesprès de la xerrada podrem participar en un debat on podreu adreçar totes les preguntes i dubtes que tengueu.\nEn aquesta ocasió els alumnes també estan convidats i podran realitzar una sèrie de tallers (manualitats, contacontes, tirolina, partit de futbol).\nL’horari serà de 18.00h a 21.00h de l’horabaixa i acabarem amb una berenada-sopar conjunta famílies, alumnes i treballadors de l’escola. Per dur a terme aquesta berenada vos proposam que dugueu alguna cosa, beguda o dolç o salat.\nUs esperem a tots per reivindicar, una vegada més, l’educació que volem.\nL’AMIPA i l’equip directiu.\n← Cinquè de Primària estudia La Terra i les seves parts\nHomenatge a Miquel Martí i Pol →


COSES DE L'ANNA: de gener 2010\nPer fi m'he decidit a ensenyar-vos el quadern de viatge que vaig fer aquest estiu del magnífic creuer pels fiords noruegs, sortint desde Amsterdam i arribant fins a Cap Nord el 21 de Juny.\nLa carpeta està confeccionada a la mida que necessitava per encabir tots el quaderns de cada un dels dies del viatge. Son tres parts de cartró kraftt amb el llom enquadernat amb tela de color lila perfecte per la colecció de papers que he utilitzat de Basic Grey "wisteria".\nEl títol està imprès sobre paper fotogràfic, amb la imatge d'una flor amb els mateixos tons dels papers.\nPer tancar la carpeta he posat una goma amb el mateix color remblada per darrera amb dos ullets.\nLa carpeta es pot guardar amb una capsa feta de polipropilè, decorada amb el mateix paper d'enquadernar el llom que el de la carpeta amb una nansa també de polipropilè subjectada per brads de la mateixa col.lecció de papers.\nLa portada i contraportada tenen un format diferent per cada un dels 12 dies del viatge. Estan fets de polipropilè amb format de diptic i una butxaca en la part interior per poder posar una targeta explicativa.\nL'interior està format per 12 carpetes amb forma de sobre amb solapa de polipropilè i folrats amb paper llis coordinat amb el paper decorat de la mateixa pàgina. Dins de cada carpeta hi ha un sobre per guardar els records més significatius del viatge, com tickets de transport, entrades de museus, folletons,etc.. i una llibreta amb quatre fulls amb ratlles impreses per escriure les experiències de cada dia de viatge i a l'interior esquerra un petit resum de la història de la ciutat visitada, el mateix dia.\nAquestes són totes les llibretes juntes per cada un dels dies del viatge. Són llibretes que es poden posar i treure amb facilitat i que ens permet escriure amb comoditat, sense haver de transportar tot el quadern.\nL'estructura es va repetint cada dia i evidentment ens queda espai per les fotos que més ens agraden de cada ciutat .\nPublicat per Coses d'Anna a 21:40 6 comentaris:\nEl pròxim taller que impartiré a Blokum es un taller d'enquadernació en el que apendrem a fer els quadernets de paper cosits, farem les tapes amb tela i paper amb algun petit guarniment per personalitzar-lo i per tancar-la un imant.\nPublicat per Coses d'Anna a 15:19 1 comentari:\nAquesta setmana he dedicat el temps a fer la meva taula de treball més agradable. Com podeu veure la tinc davant d'un armari que no és d'us habitual i que em permet tenir-la oberta sense problemes. Vaig pensar que quedaria molt bé que quan estigués plegada em decorés l'habitació, com si es tractés d'un quadre o tapís, així que amb unes teles que vaig comprar a Creativa, vaig fer quadrets de la mateixa mida i les vaig cosir com una mena de pachword, malgrat que jo no he fet mai, peró m'hi vaig llençar. Després vaig folrar la taula amb cartró espumat i a sobre la roba cosida. Per enganxar la roba amb el cartró i la taula he fet servir cinta de doble cara. Després per la part de sobre de la taula he posat una planxa de polipropilé provisionalment, ja que la idea es posar una planxa de tall tan gran com la taula, però la tenen esgotada i m'he d'esperar uns dies.\nEl fet de posar un cartró espumat a sota de la tela em permet anar penjant pàgines d'scrap i anar renovant-les.\nAra tinc una que vaig fer del Manu, una postal que em van regalar, així com un calendari del 2010 que l'he decorat una mica.\nDesitjo que aquesta idea us sigui d'utilitat\nPublicat per Coses d'Anna a 13:14 Cap comentari:\nEtiquetas de comentaris: pachword, scrap\nPublicat per Coses d'Anna a 15:38 Cap comentari:\nAquest taller el podeu fer a final de més a blokum. Com podeu veure es una nova versió del pack art de Nadal, amb nous models de caixes, realitzats amb la combinació de paper cartró i polipropilé. Destaca especialment el que té forma de carmel fet de polipropilé i decorat amb paper de doble cara. Desitjo que os proporcioni noves ideas pels vostres regals i celebracions.\nPublicat per Coses d'Anna a 15:22 1 comentari:\nPublicat per Coses d'Anna a 12:46 Cap comentari:\nAquesta es una pàgina que vaig fer com podeu comprovar fa un temps perquè ja està passada, ja que aquest equip ha assolit fites insospitades. Només apareixen 5 copes però no passa res ja l'actualitzaré. Ja heu descobert que soc una seguidora del Barça però sobretot una gran fan del Pep Guardiola. Des de que era jugador que sento una gran admiració per ell, no només con esportista, sobretot com a persona.\nCrec que es un exemple a seguir per la joventut dels nostres dies. Els valors que transmet (esforç, treball, humilitat, treball en equip,...etc), són la base per aconseguir ser millors dia a dia.\nPublicat per Coses d'Anna a 12:22 Cap comentari:\nPublicat per Coses d'Anna a 12:20 Cap comentari:\nPublicat per Coses d'Anna a 11:36 Cap comentari:


Aeribalta - Aviació: El PAC Obert del diumenge 17 de febrer.\nEl PAC Obert del diumenge 17 de febrer.\nLa diada de Portes Obertes al PAC ha estat concorreguda de públic interessat per apropar-se a les velles glòries de l’aviació que aquesta institució guarda i cuida en molta cura.\nLa meteorologia ha volgut intervenir a desfavor. El Saeta que ens havia de visitar procedent de l’aeroport de Reus, ha hagut de suspendre el viatge donat que la base dels estrats que ens tapaven el cel era molt baixa i la visibilitat sols arribava a uns 6 Quilòmetres. Per la qual cosa esperem que en un pròxim tercer diumenge de mes, quan se celebri de nou un PAC Obert, el puguem veure a Sabadell.\nAntonov An-2R_SP-ALG de l'FPAC\nAvions de l'FPAC a l'aparcament.\nA la foto superior veiem el president de l'FPAC, en Domingo Jaumandreu, que entre altres quefers informava als interessats en esdevenir Socis Protectors de l'FPAC els detalls de la tal condició.\nA la foto següent hi veiem la maqueta de l'avant projecte de les instal·lacions del futur Museu Aeronàutic de Catalunya i les seves dependències, que s'han de construir a la zona Nord de l'Aeroport al costat de la nova torre de control. Projecte que està estudiant l'Enginyer Industrial Sr. Llonch.\nLa maqueta a estat executada per en Josep Farrero soci de l'FPAC.\nEn el grup de fotos següents, d'esquerra a dreta i de dalt cap baix: El Beech T-34A Mentor enlairant-se per realitzar l'exhibició en vol amb altres avions de l'FPAC. La imatge de la dreta, ens mostra una de les pasades sobre la pista de l'Aeroport de dues Bücker Bü Jungmann 131 que volant en formació delectaren el public que es trobava espectant.\nA la foto de segona línia la cabina del Antonov, i la de continuació, a la dreta, dos visitants d'aquest PAC Obert possibles aspirants a esdevenir pilots.\nLes 4 fotos sons una gentilesa del fotògraf Josep Ventura.\nAparells en restauració i reparació al Taller-Escola d'Aprenents de la FPAC.\nAla foto superior a l'esquerra hi veiem un Macchi MB-308 EC-AGM,\ni al seu costat una AISA I-115 "Garrapata".\nA les dues fotos de baix, hi veiem la Bücker Bü-131 reparada pels alumnes TMA\nde l'INSIB de El Prat de Llobregat.\nFotos rebudes des de l'FPAC.\nDos Vídeos d'aquest PAC Obert\ngentilesa del periodista aeronàutic en José Fernández:\nPublicat per Aeribalta.com a 23:26


Segon dia de paràlisi al SEPE per un atac informàtic que bloqueja la web - Regió7 :: El Diari de la Catalunya Central\nSegon dia de paràlisi al SEPE per un atac informàtic que bloqueja la web\nL'assalt provocat pel virus Ryuk va obligar a suspendre gairebé totes les gestions que es fan a les oficines\nacn. madrid 10.03.2021 | 19:55\nSegon dia de paràlisi al SEPE per un atac informàtic que bloqueja la web Regió7\nEl Servei Públic d'Ocupació Estatal (SEPE) va viure ahir el segon dia de paràlisi per culpa d'un atac informàtic generalitzat que va bloquejar la pàgina web i a la seu electrònica, segons el Ministeri de Treball i Economia Social que «lamenta les molèsties causades» als usuaris. L'atac causat pel virus de segrest informàtic Ryuk va obligar a suspendre pràcticament totes les gestions que es fan a les oficines perquè els treballadors van haver d'apagar els equips informàtics per evitar que es propagués. El Ministeri de Treball sostenia ahir que «no hi ha notícia que cap organisme més estigui afectat» per la incidència.\nAl seu torn, el Ministeri d'Inclusió i Seguretat Social, que treballa de manera molt estreta amb el SEPE, va dir haver activat els protocols de seguretat però a les seves oficines es continuava treballant. El director general del SEPE, Gerardo Gutiérrez va assegurar dimarts que l'atac no ha afectat ni el pagament de nòmines i tampoc ha posat en perill «dades confidencials» de l'organisme que, per exemple, gestiona la prestació d'atur o d'ERTO. Les oficines de l'organisme són espais sense paper i, per tant, la gran majoria de gestions s'han de fer a través d'un ordinador.


31 FAM presenta “TR3TZE” trap fet a Catalunya • Ràdio Capital de l'Empordà\n31 FAM presenta “TR3TZE” trap fet a Catalunya\n31 FAM és un grup de música urbana amb seu a Sabadell. Va néixer al 2017 i està format per sis membres de entre 17 i 18 anys d’edat que son Kid Pi, Joey C, Lil Didi, Bandam, Koalekay i AAA.\nÉs en aquest moment, i veient la repercussió que estava tenint les seves creacions, que el grup decideix començar a fer de 31 FAM una realitat, un grup seriós i a pensar en fer el seu primer àlbum.\nFitxen amb el segell Delirics (Picap SL) i comencen a produir el seu primer disc, “TR3TZE” que just es publica avui.\nL’entrada 31 FAM presenta “TR3TZE” trap fet a Catalunya ha aparegut primer a Primera Fila.\nArticle anteriorKoers presenten “Des de Les Cendres”\nArticle següentEl K-pop, un fenomen que trenca rècords i fronteres


Eroski aposta pels productes catalans\nL'hipermercat Eroski de Tarragona.\nLa cadena de supermercats posa en marxa una campanya per donar a conèixer més de 500 aliments de producció local\nActualitzada 05/04/2017 a les 12:10\nEroski ha posat aquest dimecres en marxa una campanya per donar a conèixer i posar en valor les característiques de més de 500 aliments de producció local. La iniciativa es desenvolupa a l’hipermercat Eroski de Tarragona i s’emmarca dins de l’aposta d’Eroski per les economies locals.\nLa campanya, oberta fins al 16 d’abril, dóna continuïtat a la que va tenir lloc l’any 2016.\n«Impulsem un sector agroalimentari local amb un teixit productiu altament diversificat, com un element clau per a la seva sostenibilitat i la seva contribució a l’economia, la cultura, l’alimentació i la qualitat mediambiental de l’entorn. Al mateix temps, oferim al consumidor la llibertat d’elecció més àmplia amb un accés directe als aliments que es produeixen al seu entorn», assenyala el gerent de l’hipermercat EROSKI de Tarragona, Manel Montes.\nLa política comercial de la cooperativa potencia al màxim la diversitat alimentària basada en la sostenibilitat del sector agroalimentari i el desenvolupament econòmic i social de la regió. En aquest sentit, EROSKI col·labora amb un miler de proveïdors catalans, dels quals comercialitza 34.000 productes.\nL’establiment de Tarragona és, des de fa ja dos anys, l’hipermercat franquiciat d’EROSKI. «El suport d’EROSKI ha estat una constant des de la posada en marxa del projecte. La cultura cooperativa d’autogestió d’EROSKI encaixa a la perfecció amb la meva filosofia com a emprenedor», afegeix Manel Montes.\nLa cooperativa aposta per innovar en els formats de franquícia, alhora que impulsa l’extensió del model comercial «amb tu» a la seva xarxa comercial. El protagonisme dels aliments frescos, el tracte personalitzat al client, l’aposta pels productes locals i la promoció d’una alimentació saludable són les bases d’aquest model comercial.


Oferta de treball de TÈCNIC/A DEPT. RRHH - Osona - Borsa de Treball d'Osona\nFeina de TÈCNIC/A DEPT. RRHH\nTÈCNIC/A DEPT. RRHH\nOferta de treball d'Osona nº 109490\nDe dilluns a dijous partit i divendres intensiu\nLloc de treball estable. Incorporació directe per empresa.\n6 mesos amb possibilitats d´incorporació fixe\nDonar suport al departament de Recursos Humans gestionant, elaborant i controlant la informació relativa al departament. Realitzarà totes aquelles tasques administratives pròpies del departament seguint les direccions marcades pel Responsable de Recursos Humans.\nDonar suport en la realització de la documentació i gestió laboral necessària segons la normativa legal vigent (prevenció de riscos laborals, vigilàncies de la slaut, altes i baixes per malalties o accidents de treball, EPI´S, etc.).\nRealitzar estudis de necessitats formatives del personal de plantilla: cerca, impartició i gestió de les bonificacions.\nRealització de plans d´igualtat, plans de comunicació, llei de protecció de dades, plans de benvinguda, etc.\nRecolzar en la preparació de documents, informes i estadístiques relacionades amb l´àrea de RRHH.\nTasques de suport al departament d´administració laboral: nòmines, absentisme de personal, vacances, etc.\nDonar suport i col.laborar en els processos de captació i selecció de personal.\nPsicologia, Dret, Relacions Laboorals o similar\nExperiència mínima 1-2 anys en departament de RRHH.\nImprescindible experiència en departament de RRHH o bé en empresa de treball temporal.\nFormació en psicologia, Relacions laborals o similar.\nVacant de TÈCNIC/A DEPT. RRHH a Osona que publica l'empresa INTAC VIC, S.L.


Crèdit Andorrà afegeix la tecnologia Contactless a la xarxa de caixers automàtics - Poble Andorrà\nCrèdit Andorrà afegeix la tecnologia Contactless a la xarxa de caixers automàtics\nAquest canvi s’emmarca en el procés que impulsa lentitat de millora permanent del servei al client,\nCrèdit Andorrà ha incorporat la tecnologia Contactless a tota la seva renovada xarxa de caixers automàtics, la més extensa del país. Els nous caixers milloren les funcionalitats i operatives disponibles, alhora que ofereixen una tecnologia més digital, actual i segura i permeten fer l’experiència de l’usuari més còmoda, àgil i ràpida.\nA banda de la incorporació d’aquesta tecnologia sense contacte, que permet realitzar les operacions sense necessitat d’introduir la targeta al caixer, la nova xarxa també incorpora les funcionalitats següents:\n• Pantalles tàctils i més grans, que ofereixen una visió més clara i faciliten les operatives.\n• Augment de l’import de reintegrament a 1.000 euros per operació, sempre depenent del límit que el client tingui disponible a la targeta.\n• Operacions més sostenibles gràcies a la possibilitat de fer les consultes a través de la pantalla i només imprimir-les si és necessari.\nAquest canvi s’emmarca en el procés que impulsa el Banc de millora permanent del servei al client, per oferir una experiència completa i excel·lent des de qualsevol canal. L’entitat treballa per oferir noves solucions digitals que permetin resoldre les necessitats financeres en qualsevol moment i des de qualsevol lloc, i que donin resposta als nous hàbits dels clients.\nEl comú escaldenc preveu fer aquest any les dues plantes soterrades de l'edifici multifuncional davant de l'Església\ntard molt tard says:\nDoncs sí que fa tard. Fa anys que es pot fins i tot pagar, fora d’aquí, fins i tot el bitllet al mateix bus …… I no parlem dels molts bancs que també fa anys que han integrat el contacless als seus caixer per treure pasta. Innovació?


Esquerra aposta perquè Bombita passi a mans municipals i lamenta l’actitud del govern de Deltebre ~ EbreDigital.cat\nEsquerra aposta perquè Bombita passi a mans municipals i lamenta l’actitud del govern de Deltebre\nRedacció Ebredigital.cat2021-03-09T13:31:14+01:009 de març de 2021|Política| Deltebre|Carlos Bel, ERC Deltebre, Federació Esquerra de l'Ebre, Joan Alginet|\n“Esquerra Republicana som els únics que des de 2009 hem denunciat el paper de l’Estat amb Bombita i els únics que hem exigit passos per a que la seva gestió es faci des de Deltebre”, així de taxatiu ha estat el portaveu republicà Joan Alginet, durant la roda de premsa prèvia al ple ordinari del mes de març. Alginet ha exposat la proposta que es debatrà aquest dimecres per tal de sol·licitar a l’Estat espanyol la cessió de la gestió de la finca de Bombita al municipi de Deltebre. Els republicans avisen al govern de Lluís Soler que “no deixarem que s’apropiï de la definició del model i els usos de la finca en benefici polític”. A més han acusat a Enlairem Deltebre d’oportunisme polític al portar ara a debat, la cessió de la gestió de la Finca sense cap consens previ amb la resta de grups municipals en representació al consistori. “Bombita es estratègica pel present i futur de Deltebre, i el govern de Lluís Soler vol capitalitzar com sempre les grans qüestions en benefici electoral propi. Ho hem vist en la gestió de la pandèmia o amb el POUM. Ara aquestes actituds sobren, ara cal anar més units i coordinats que mai per demanar a Madrid el que mereixem com a municipi” ha expressat Alginet.\nEn aquest sentit el portaveu republicà ha volgut recordar la feina feta pels republicans des de l’any 2009 fins a dia d’avui en la defensa de la titularitat de la finca en favor del municipi i de la seva gestió. “Va ser Esquerra la que va presentar el 2013 a les Corts espanyoles una Proposició no de llei per a la creació d’una la Comissió Mixta per a la gestió de la Finca de Bombita i qui van formular preguntes a la ministra de Medi Ambient per part del diputat a Madrid Alfred Bosch o el senador ebrenc Miquel Aubà durant l’any 2013 i el 2018” ha reivindicat Joan Alginet. A més ha recordat , que “va ser la Comissió de Territori i Sostenibilitat del Parlament de Catalunya la que va aprovar el 30 d’octubre de 2013 i a petició d’Esquerra,la resolució que defensava la transferència de la titularitat de la finca al municipi de Deltebre.” Finalment han recordat que en clau local, Esquerra Republicana – Més Deltebre anaven a presentar al desembre de 2018 una moció al ple de l’ajuntament de en aquest sentit i per pressions” i marcar conjuntament l’acció política, la van retirar.\n“Al desembre de 2018, quan Esquerra Republicana ho va proposar no tocava, ens van dir que havíem de tenir unitat d’acció i plantejar-ho d’una altra manera. Després de dos anys sense tenir-ne coneixement de cap gestió, ens diuen que és el moment i sense cap consens previ” ha sentenciat el portaveu d’Esquerra Deltebre.\nFinalment el portaveu republicà ha demanat un debat seré, productiu i participatiu per definir el futur de la finca i les possibilitats ambientals, turístiques i agrícoles que se li poden oferir un cop s’accepti la cessió al municipi de Deltebre per part de l’Estat. “Hem de garantir l’ecosistema i el seu desenvolupament turístic de la mà d’activitats tradicionals i agrícoles, que generaran un gran pol d’atracció sostenible a l’hemidelta esquerre” ha expressat el portaveu republicà. Per aquesta raó, Esquerra considera que el bagatge i coneixement de la finca de la Societat de Caçadors Sant Miquel de la Cava “és inqüestionable”.\nRecollida d’al·legacions al Pla de protecció del delta de l’Ebre\nEls republicans han secundat també la iniciativa de l’Ajuntament de Deltebre en coordinació amb la Comunitat de Regants de l’Esquerra de presentar al·legacions al “Plan de Proteccion del Delta del Ebro” publicat pel Ministeri per a la Transició Ecològica i Repte Demogràfic (MITECO). El portaveu adjunt Carlos Bel ha comunicat que fins el dia 30 de març estaran tots els dimecres i divendres de 18h a 20h i els dissabtes de 10h a 12h a la seu que els republicans tenen a Deltebre a l’Avinguda Robert Graupera, 159, per tal de que la ciutadania i actors afectats pugui signar el màxim d’al·legacions possibles. “Deltebre com a municipi més afectat pel pla del govern espanyol ha de donar una clara resposta amb milers d’al·legacions per tal de fer veure a Madrid i posteriorment a Europa, que l’estratègia del ministeri condueix a la desaparició del delta de l’Ebre” ha manifestat Carlos Bel.


24/01/17. Ginesta, Xavier. Esquerra com a referent. El Punt Avui. - Gironès per la independència\n24/01/17. Ginesta, Xavier. Esquerra com a referent. El Punt Avui.\nPERIODISTA I PROFESSOR DE LA UNIVERSITAT DE VIC-UNIVERSITAT CENTRAL DE CATALUNYA - 24 gener 2017 2.00 h\nEsquerra com a referent\n“ERC s'ha sabut consolidar seriosament en un espai de centreesquerra gràcies a l'acció de govern\nEl passat 15 de gener, en un escenari tan simbòlic com el Baix Llobregat, l'Assemblea va posar en marxa la seva campanya pel sí, que ara titula “Fem futur”. Després de mesos que semblava un actor ja acostumat a jugar a la defensiva i reactivament a les agressions de l'Estat contra els líders independentistes, sembla que torna a prendre el timó ara que comencem un any definitivament crucial. Malgrat que fer la convocatòria oficial del referèndum promès pel president Puigdemont costarà sang, suor i llàgrimes, no és menys cert que si l'independentisme vol sortir-ne airós ha de prendre consciència que la primera gran victòria serà la del relat, el també anomenat storytelling. I, en aquest context, les entitats sobiranistes tornen a prendre un rol fonamental.\nL'independentisme sembla que ha tocat sostre, si més no fent una anàlisi de la volatilitat dels últims baròmetres publicats pel Centre d'Estudis d'Opinió. L'últim, per exemple, no era gens esperançador assenyalant que només un 45% votarien a favor de la secessió, contràriament al 46% que s'hi mostraven en contra. Però, com bé desgranava el professor de la UAB Joan Manuel Tresserras, en una conferència a la seu d'El 9 Nou de Vic, encara hi ha marge de creixement per als independentistes entre aquella gent menys arrauxada però capaç d'entendre racionalment que l'única esperança de progrés per a Catalunya és desprendre's del llast de l'Espanya pseudoautonòmica i recentralitzada que coneixem. Sembla que l'ANC vol treballar una campanya menys emocional i més racional. De fet, fa temps que penso que només la racionalitat ens acabarà fent teixir les aliances necessàries entre grups socials i líders d'opinió (nacionals i internacionals) per sortir victoriosos del xoc de trens que es veu a l'horitzó. La posada en escena que avui, 24 de gener, Puigdemont, Junqueras i Romeva faran al Parlament Europeu és una nova victòria en la batalla pel relat.\nNo obstant, crec que no hem de ser il·lusos per pensar que durant el 2017 els partits independentistes només pensaran en com convocar i guanyar el plebiscit. L'anàlisi racional també ens ha de portar a considerar que, malauradament, la cultura política mediterrània porta el tactisme en el seu ADN. I, per tant, no és menys cert que tots els aparelladors de les organitzacions també preveuen (encara que sigui remotament) un escenari de fracàs i retorn al model autonòmic –potser, fins i tot a la zona de confort per alguns– si van mal dades. L'ANC i Òmnium, per tant, no només tenen la feina d'eixamplar l'espai independentista, sinó que també tenen feina dins l'ecosistema independentista com a creadors d'un relat prou sòlid perquè cap formació política tingui temptacions de posar el fre de mà.\nDe fet, la publicació de l'última enquesta de La Vanguardia, apuntant a un clar sorpasso d'ERC al PDeCAT, té una lectura entre línies interessant. En aquesta batalla pel relat, hi haurà aquells qui intentaran fer descarrilar el procés apel·lant a l'ambició o els temors dels nostres líders polítics. Segons l'enquesta, Esquerra és el partit destinat a liderar el futur polític de Catalunya, mentre que la nova Convergència pateix encara un dilema identitari a causa d'un procés de refundació fet a mitges i una coalició de govern que la desgasta ideològicament. Dibuixant aquesta conjuntura, quantes veus interessades aconsellarien al junquerisme clavar un cop mortal al PDeCAT en unes noves autonòmiques o als líders neoconvergents retornar a la zona de confort, a la del seny i l'ordre? Sortosament, i com es veurà avui a Brussel·les, tinc la sensació que les actuals direccions dels dos partits tenen un ADN prou independentista per no deixar-se influenciar. Però, no obstant això, quan en la mateixa conferència Tresserras apuntava que el 2017 serà l'any definitiu de la batalla pel relat, en aquesta lluita es viuran múltiples situacions com aquesta: serà un any de veritats interessades, de postveritats, que caldrà ressituar racionalment.\nDel quE no tinc cap mena de dubte, però, és que l'enquesta de La Vanguardia dibuixa un escenari polític molt plausible, en el context d'una Catalunya independent. ERC s'ha sabut consolidar seriosament en un espai de centreesquerra gràcies a l'acció de govern, al fet que la nova direcció ha sabut mantenir cohesionat el partit des de fa temps (insòlit en la seva història) i a l'estira-i-arronsa entre els dos pols independentistes, la CUP i el PDeCAT. Tresserras ho expressava de manera més sibil·lina: en la Catalunya independent hi haurà dues grans majories que caldrà que cooperin, “la dels republicans, amb els cupaires i els comuns i, també, la dels actuals partits independentistes”. És a dir, ERC sempre com a referent.


Tarragona constituirà l’ajuntament més plural de la seva història | Notícies / Noticias Tarragona diari digital Tarragona21\nTarragona constituirà l’ajuntament més plural de la seva història\nTarragona presentarà l’ajuntament més plural des de l’any 1979 aquest dissabte a partir de les dotze del migdia. Aquell mateix any tenia fins ara el millor registre quant a forces representades a l’emiscicle. Al que van ser les primeres eleccions de la recuperada democràcia fins a sis formacions van entrar al ple (PSC(8), PSUC(6), UCD(6), CIU(4), CPV(2), ERC(1)). A la banda contrària trobem l’any 1991, quan la majoria absoluta de la convergència de Joan Miquel Nadal, després de la moció de censura al Govern de Recasens, va escobrar i va deixar només a tres partits al Saló de Plens (CiU(14), PSC(11), PP(2)).\nAra en el que serà desè mandat de la democràcia l’Ajuntament de Tarragona s’estrena amb set partits representats (PSC (9), C’S(4), ERC(4), PP(4), CiU(3), CUP(2), ICV-EUiA (1)).\nTercer Mandat de Ballesteros\nJosep Fèlix Ballesteros estrenarà nou mandat en el qual serà la seva tercera legislatura al capdavant de l’Ajuntament.\nEl PSC formarà equip de govern en solitari i amb majoria relativa després de no arribar a cap acord ferm amb la resta de formacions polítiques, Ballesteros tornarà a optar pel «bon rotllo» i per la diplomàcia dins del consistori per buscar els millors aliats en qüestions puntuals.\nEl PSC ha reformat fins a set regidors i així Carme Crespo, Pat Anton, Xavier Tarres, Joan Sanahujes, Carles Castillo, Victòria Pelegrin i Paco Zapater deixen el seu lloc a Elvirà Ferrando, Josep Maria Milà, Ana Santos o Francesc Roca. Javier Vilamayor, Begoña Floria, Pau Pérez i Ivana Martínez repeteixen al banc socialista al costat de l’alcade Ballesteros.\nDel grup socialista en sortiran les dues persones que constituiran la Mesa D’Edat. Josep Maria Milà i Ivana Martínez són els regidors més gran i més jove respectivament.\nFotografia dels 27 regidors de la darrera legislatura. Foto:Tarragona21\nCom si d’una col·lecció de cromos d’aquelles de les temporades de futbol l’Ajuntament de Tarragona ha anat al mercat de fitxatges. Seguint aquell tòpic escrit a les portes dels metros d'»abans d’entrar deixin sortir» fins a 18 regidors han plegat en l’última sessió plenària per donar entrada als nous.\nA més a més dels canvis al PSC, la segona força més votada, Ciutadans (C’S), presenta quatre entrades noves; Ruben Viñuales, Pedro Sanches, Lorena Roldan i Sònia Orts representaran als coneguts carinyosament com els «naranjitos» al ple tarragoní.\nERC que ha tornat a l’Ajuntament després de quatre anys a l’ombra també presenta quatre entrades noves amb Pau Ricomà, Mònica Alabart, Xavier Puig i Jordi Fortuny. Els republicans han tret el millor resultat de la seva història i tindran més pes que mai al consistori.\nDues de les decepcions importants han estat PP i CIU. Els Populars amb Alejandro Fernández al capdavant han salvat finalment quatre dels set regidors que tenien i només la seva número dos, Immaculada Rodríguez, serà la cara nova d’una llista que completen al costat de Fernández, Jordi Roca i Jose Luís Martín.\nCapítol a banda per la convergència d’Albert Abelló queda en una posició de minoria a la qual la federació nacionalista no està acostumada.\nPartit més votat en tres de les nou anteriors eleccions, convergència ha passat de ser la primera força de l’oposició a ocupar un més que discret cinquè lloc al consistori. Albert Abelló, Josep Maria Prats i Cristina Guzman seran els tres representants d’un grup on no hi haurà cap militant de CDC amb cadira per primer cop des de l’any 1979.\nL’esquerra també guanyarà pes amb les dues cap de llistes dones de la CUP i Iniciativa. La primera aparició de la CUP al consistori arriba amb Laia Estrada i Jordi Martí que s’estrenaran al ple. L’ona expansiva dels espectaculars resultats i la feina feta per la CUP a Reus sembla que serà el mirall on buscaran solucions els «cupaires» tarragonins.\nLa més solida ha estat Arga Sentís, després del seu curt idil·li amb Podem i altres forces de l’esquerra, Sentís serà la representant d’ICV-EUiA per segon cop consecutiu en solitari.\nDoble concentració de protesta\nLa plataforma CELNET i altres organitzacions ecologistes ja han anunciat la primera manifestació del mandat.\nUna protesta per a reivindicar que es porti a bon termini un estudi ambiental de l’aire farà que el mandat comenci ja amb protestes des de la presa de possessió del nou alcalde.\nNos eran els únics. Per tal de reivindicar el compliment del Pacte d’empresa «i denunciar la precarietat i les retallades que estan patint», els treballadors d’EMTE SERVICE S.A.U. també denunciaran la seva situació demà al Ple de l’Ajuntament i demanaran «la implicació en la seva lluita de totes les organitzacions d’esquerres i de l’alcalde».\n10/06/2015 Ballesteros reduirà les àrees de l’equip de govern per aglutinar més regidories\n10/06/2015 Divuit comiats a l’Ajuntament de Tarragona\n26/05/2015 Qui és qui al nou Ajuntament de Tarragona\n05/06/2015 Ballesteros preveu acords de mínims per governar


Casa forta de la Campanera – Aiguamúrcia / Alt Camp | Catalunya Medieval\nSituació: En terrenys d’Aiguamúrcia, població i municipi del mateix nom, a la comarca de l’Alt Camp (Tarragona).\nÈpoca: Medieval - Gòtic - Generalitat de Catalunya *\nEstat: Malmesa, ruïnosa. Lliurament accessible, amb permís de l’abundosa vegetació que l’engoleix.\nAltres noms: Els masos de la Fàbrega - Generalitat de Catalunya *\nÉs un camí ample i transitable, amb alguns tobogans de tant en tant.\nDescriurem a continuació les desviacions que hem anat trobant per aquest camí.\n(1) – A 41 22 07.1 01 30 01.3 – Sobrepassarem, deixant-la a l’esquerra l’edificació del Centre Cívic del Pla de Manlleu.\n(4 ) – A 41 22 13 01 29 05 – Desviació. Continuem per l’esquerra. Indicat: Selma.\n(6) – A 41 21 59.1 01 28 33 – Aparquem el cotxe en aquest lloc i continuem, a peu, per la dreta en baixada. No hi ha cap indicador. L’edificació és visible entre la vegetació. Caminem pel voral dret del camp fins un lloc on ja ens situem al davant les pedres que busquem. Ara sols caldrà bellugar-se una mica per poder trobar la forma mes fàcil d’accedir a les restes. Recorregut a peu: 10 minuts.\n(7) - Localització: N 41 22 04.0 E 01 28 25.6 – Altitud estimada: 585 m.\nM A P A del recorregut. El comptaquilòmetres del nostre cotxe ens marca una distància d’uns 2,4 km., en cotxe.\nGoogle Maps no confecciona correctament la darrera part de l’itinerari. Tot i que segurament no comportaria gaire dificultat la interpretació lliure d’aquesta part del recorregut, ens permetem emetre el detall d’aquesta part final del camí.\nAltres: De la pàgina web de la Generalitat de Catalunya *, ens complau extreure la següent informació - (Gener 2017):\nEdifici de planta gairebé quadrada que fa 5 x 4 metres, aproximadament, en planta.\nSe'n conserven uns 6 m d'alçada, però resta escapçada.\nEstà adossada a un edifici més modern.\nEls murs són de carreuons i les cantoneres de pedra ben tallada.\nLa porta d'accés a la planta baixa té un arc de mig punt de dovelles grans.\nAl damunt de la porta s'obre una finestra que probablement es va afegir posteriorment.\nÉs acabada amb una teulada de doble vessant, abans però tenia una coberta d'un sol aiguavés.\nEn principi, l'hem de datar cap al segle XIII i relacionar-la amb altres construccions semblants que hi ha en aquestes contrades, com la de la Guinovarda o la Torre Forgell.\nÉs d'origen medieval gòtic.\nAquesta casa forta o mas fortificat fou en un primer moment una possessió dels castlans majors del castell de Selma.\nEsmentada el 1247 en el testament d'Elisenda de Fonollar, esposa del castlà Arnau de Fonollar, on llegava el mas a l'orde del Temple.\nAl principi del segle XIV passava a mans dels hospitalers i el 1489 consta a mans de la família Estalella.”\nPublicat el 18 octubre 2017 per Ricard\tdins de Alt Camp amb l`etiqueta Bé Cultural d'Interès Local, Cases Fortes, Catalunya, Època medieval, Gòtic, Tarragona .


Sea Otter Europe – AMBikes\nEl passat cap de setmana es va celebrar a Girona la 2ª edició de la Sea Otter Europe. Un format de fira que es manifesta amb molta prosperitat per següents edicions, ja que barreja uns ingredients perfectes per l’èxit.\nSón moltes les marques que han aprofitat per presentar algunes novetats de cara a la temporada 2019 i que a més gràcies als circuits preparats a la fira poden inclús provar-se amb bicicletes test el mateix client final.\nLa fira també acogeix diferents proves de tipus cicloturista i competitiva en tots els nivells podent d’aquesta manera apropar alguns ídols del btt als futurs corredors.\nA les competicions elit masculí Sam Gaze es va imposar dissabte a la prova marató i diumenge a la Super Cup Massi on també cal mencionar en David Valero que va aconseguir una molt lluitada 3ª posició.\nDestacar sobretot del cap de setmana el comiat del ciclista francès Julien Absalon, 5 vegades campió del món i dues vegades or olímpic, el qual va ser guardonat.\nA la fira també vam poder gaudir del museu de la bicicleta btt on es podien contemplar els models més representatius de la història del mountain bike.


FASTASTICA OFICINA A LA DIAGONAL - Martbel | Gestió immobiliaria\nFASTASTICA OFICINA A LA DIAGONAL\nHome/Lloguer/FASTASTICA OFICINA A LA DIAGONAL\nFASTASTICA OFICINA A LA DIAGONAL Maria Elena Parés 2019-12-02T12:07:55+00:00\nTot exterior i en perfecta estat\n120 m2, 1 bany, 2200 €\nDespatx en perfecte estat, actual i modern, amb acabats de qualitat, totalment exterior molt lluminós i assolellat.\nConsta d’una amplia zona diàfana tota exterior, tres despatxos independents, grans i també exteriors, i un bany.\nSe entrega recent pintat amb acabats de qualitat, estors d'escreen a totes les finestres, parket a tot el despatx, aire condicionat i calefacció, portes de vidre …\nUbicat a la millor zona de despatxos de Barcelona, tocant la Diagonal, facilitat de pàrking per a clients i bona comunicació per transport públic. Finca de despatxos, amb tres ascensors i conserge tot el dia.\nPocs despatxos es troben a tan fantàstica ubicació i en tan bon estat, llest per entrar !!\nEt conquistarà per la seva ubicació, els seus acabats i la llum, Visita’l !!


Productors del Bages i Osona sumen forces per potenciar productes de Km 0 - Ona Bages\nInici Bages Productors del Bages i Osona sumen forces per potenciar productes de Km...\nNeix Fem-ho fàcil, un projecte de petits productors del Bages i Osona per potenciar la comercialització els aliments de quilòmetre zero. En aquest sentit, quatre productors d’Osona i tres del Bages han engegat aquest nou projecte per teixir complicitats i generar economies de petita escala. Volen rendibilitzar aspectes del seu dia a dia com, per exemple, la logística i la distribució, la comercialització o la visibilització del seu producte. El projecte també pretén diversificar la font d’ingressos i arribar a més clients. Alba Rojas, sòcia de la cooperativa de treball Frescoop, defensa els petits productors com a peça clau en la sobirania alimentària.\nEls petits productors lamenten que, durant molt temps, s’ha fet veure l’alimentació com una cosa barata. Durant la pandèmia la societat ha pres consciència del cost real dels aliments, però els petits productors temen que això no sigui suficient davant una oferta alimentària agressiva\nLa covid-19 i ara la guerra d’Ucraïna han posat sobre la taula la importància de preservar el sector primari i la sobirania alimentària. A la Catalunya Central, fa temps que hi ha projectes amb aquest objectiu, però ara productors de dos territoris, Osona i el Bages, han fet un pas per fer-la més viable.